АТБ “Қишлоқ қурилиш банк” амалга ошираётган ишлари бўйича ҳисобот берди\n18:58 / 19.08.2016 8104\nМустақиллик йилларида мамлакатимизда амалга оширилаётган кенг қамровли иқтисодий ислоҳотлар натижасида Ўзбекистон собиқ иттифоқ таркибидаги асосан пахта хомашёси етказиб берадиган, аҳолисининг ҳаёт даражаси энг қолоқ республикадан кўп қиррали иқтисодиётга эга бўлган замонавий давлатга айланди. Халқаро миқёсда кенг эътироф этилаётган мамлакатимиз банк-молия секторидаги барқарорлик кўрсаткичлари ҳам пухта ўйланган иқтисодий сиёсатнинг самараларидан биридир. Ўтган 25 йиллик тараққиёт таҳлили шуни кўрсатадики, иқтисодий ислоҳотларни чуқурлаштириш, корхоналар рақобатбардошлигини ошириш, экспортбоп маҳсулотларни ишлаб чиқарадиган корхоналарни қўллаб-қувватлаш, кичик бизнес ва тадбиркорлик субъектларининг экспорт фаолиятидаги иштирокини ҳар томонлама рағбатлантиришда банк тизимининг ҳиссаси муттасил равишда ортиб бормоқда.\nАкциядорлик-тижорат “Қишлоқ қурилиш банки” Ўзбекистон банк-молия секторида ўз ўрнига эга етакчи тижорат банкларидан бири ҳисобланади. Бугунги кунда банк тизимида 42 филиал, 48 минибанк ва 186 шаҳобча фаолият юритмоқда ва уларда 692 мингдан ортиқ жисмоний ва юридик шахс мақомидаги мижозларга хизматлар кўрсатилмоқда.\n2016 йилнинг 1 август ҳолатига банкнинг соф активлари 5 122,9 млрд. сўмга ва жами капитали 464,3 млрд. сўмга етди ҳамда банкнинг кредит портфели 4 404,6 млрд. сўмни ташкил қилди.\n2016 йил 17 август куни Ўзбекистон миллий матбуот марказида “Кичик бизнес ва хусусий тадбиркорлик субъектлари фаолиятини молиявий қўллаб-қувватлаш борасида “Қишлоқ қурилиш банк” томонидан амалга оширилаётган ишлар” мавзусида ўтказилган матбуот анжуманида банкнинг кичик бизнес ва хусусий тадбиркорлик соҳасини молиявий қўллаб-қувватлашдаги иштироки ва бу йўналишда эришилаётган натижалар бўйича маълумотлар берилди.\nҚайд этилишича, банк аҳоли фаровонлигини ва бандлигини таъминлашда муҳим ўрин тутаётган хусусий секторни молиявий қўллаб-қувватлашга алоҳида эътибор қаратмоқда ва бу мақсадларда ажратилаётган кредитлар қишлоқ инфратузилмасини ривожлантириш, кичик бизнес субъектларининг бизнес лойиҳаларини қўллаб-қувватлаш ҳисобига янги иш ўринлари яратиш ва рақобатбардош маҳсулотлар ишлаб чиқаришни рағбатлантиришга хизмат қилмоқда. Хусусан, 2009-2016 йиллар давомида кичик бизнес субъектларига 2 402 708 млн. сўм, шу жумладан,озиқ-овқат истеъмол маҳсулотлари ишлаб чиқарувчи корхоналарга 427 139 млн. сўм, ноозиқ-овқат истеъмол товарлари ишлаб чиқаришни кенгайтиришга 536 706 млн. сўм, тадбиркор аёлларни қўллаб-қувватлашга 304 604 млн. сўмлик маблағ ажратилган.\n2010-2016 йиллар давомида имтиёзли кредит бериш махсус жамғармаси ҳисобидан ажратилган кредитлар 23 203 млн. сўмни ташкил этгани ҳолда, оилавий тадбиркорлик ва ҳунармандчиликни ривожлантиришга 109 683 млн. сўм, хизмат кўрсатиш ва сервис соҳасини ривожлантириш учун 716 988 млн. сўм йўналтирилди.\n2011-2016 йиллар давомида касб-ҳунар коллежлари битирувчиларига тадбиркорлик фаолиятини амалга ошириш учун 62 734 млн. сўм миқдорида кредитлар берилди.\n2016 йилда ҳам АТБ “Қишлоқ қурилиш банк” кичик бизнес субъектларини фаол қўллаб-қувватлаб келмоқда. Жорий йилнинг ўтган етти ойи мобайнида кичик бизнес субъектларини молиявий қўллаб-қувватлаш мақсадида банк томонидан ажратилган кредитлар 517,6 млрд. сўмни ташкил этди. Шу даврда аҳолининг фаол қисмига ўз бизнесини ташкил этишлари учун шарт-шароитлар яратиш мақсадида 152,0 млрд. сўмлик микрокредитлар ажратилди.\nБанк мижозлари томонидан рақобатбардош, юқори сифатли озиқ-овқат ва ноозиқ-овқат истеъмол товарлари ишлаб чиқаришни ва турларини кўпайтиришни рағбатлантириш, ички истеъмол бозорини истеъмол товарлари билан бойитиш, тайёр товарлар ишлаб чиқарувчи янги, маҳаллий корхоналарни ташкил этиш ҳамда мавжудларини модернизациялаш, техник ва технологик жиҳатдан қайта жиҳозлаш мақсадида ажратилган кредитлар 212,4 млрд. сўмни ташкил этди.\nБанк республикамизнинг қишлоқ жойларида сервис хизматларини ташкил этишга алоҳида эътибор қаратмоқда.Мазкур мақсадларга жорий йилнинг 7 ойи давомида 47,1 млрд. сўм миқдорида кредитлар ажратилди.\nКасб-ҳунар коллежи битирувчиларининг тадбиркорлик фаолиятлари билан боғлиқ лойиҳаларини молиялаштириш банкнинг доимий эътиборида бўлиб келмоқда. Жорий йилнинг 7 ойи мобайнида касб-ҳунар коллежи битирувчиларига 13,1 млрд. сўм миқдорида имтиёзли микрокредитлар берилди.\nШунингдек, бу даврда хотин-қизларни моддий ва маънавий қўллаб-қувватлаш мақсадида тадбиркор аёллар раҳбарлик қилаётган хўжалик субъектларига 76,4 млрд. сўм миқдорида кредитлар ажратилди. Янги ташкил этилаётган тадбиркорлик субъектларига, оилавий тадбиркорлар ҳамда касаначиликка 26,3 млрд. сўмлик микрокредитлар ажратилди.\nАТБ “Қишлоқ қурилиш банк” 2009-2015 йиллар давомида инвестициявий лойиҳаларни молиялаштириш, шу билан бир қаторда, ижтимоий-иқтисодий инфратузилмани янада ривожлантириш, хусусан, қишлоқ жойларда замонавий уй-жойларни барпо этиш инвестиция мақсадларига жами 4 511,2 млрд. сўм миқдорида узоқ муддатли кредитлар, шундан бевосита иқтисодиётнинг реал секторини қўллаб-қувватлаш учун жами 1 183,7 млрд. сўм миқдорида инвестиция кредитлари ажратилди.\nЖорий йилда ҳам банк инвестициявий лойиҳаларни молиялаштиришда фаол иштирок этмоқда. Етти ой давомида инвестиция мақсадларига жами 963,4 млрд. сўм миқдорида узоқ муддатли кредитлар ажратилди. Бунинг 173,8 млрд. сўмини иқтисодиётнинг реал секторини қўллаб-қувватлаш учун ажратилган инвестиция кредитлари ташкил этади. Жумладан, жорий йилда иқтисодиётнинг реал секторини қўллаб-қувватлаш учун ажратилган инвестиция кредитлари асосида саноат соҳасининг 37,0 млрд. сўмлик, қишлоқ хўжалигининг 11,4 млрд. сўмлик, транспорт ва коммуникация соҳасининг 17,7 млрд. сўмлик, қурилиш соҳасининг 29,5 млрд. сўмлик, моддий-техник таъминот ва маиший хизмат кўрсатиш соҳасининг 41,6 млрд. сўмлик лойиҳаларига ҳамда бошқа секторларда фаолият юритувчи субъектларнинг 36,6 млрд. сўмлик лойиҳаларига инвестиция кредитлари ажратилди.\nБанк мамлакатимизда амалга оширилаётган дастурлар ижроси бўйича ҳам самарали натижаларга эришмоқда. Жумладан, “Республика ҳудудларини 2013-2016 йилларда ижтимоий-иқтисодий ривожлантириш дастури”га асосан 2016 йилнинг ўтган етти ойи давомида 3272 та янги иш ўринлари яратилишини назарда тутувчи 487 та лойиҳага 38,6 млрд. сўмлик кредитлар ажратилиши таъминланди.\nБанк томонидан намунавий лойиҳалар асосида уй-жой қурилиши давлат дастури доирасида Осий тараққиёт банки, Ислом тараққиёт банки, Саудия тараққиёт фонди каби хорижий молия институтлари имтиёзли кредит линиялари билан билан бир қаторда тадбиркорлик субъектларининг хорижнинг энг илғор техника ва технологияларини жорий этишни, рақобатбардошли ва замон талабига жавоб берадиган миллий маҳсулотларни ишлаб чиқаришни кўзда тутадиган инвестициявий лойиҳаларини қўллаб-қувватлаш мақсадида хорижий валютадаги имтиёзли хорижий кредит линияларини ҳам кенг жалб қилиб келинмоқда.\nЎтган 2009-2016 йиллар давомида давомида банк томонидан жами 32,6 млн. АҚШ доллари миқдоридаги 7 та кредит линиялари жалб қилинган бўлиб, ўтган давр мобайнида мазкур маблағлар ҳисобидан банк мижозларининг 80 дан ортиқ лойиҳалари молиялаштирилди. Ўзбекистон Республикаси Президентининг 2015 йил 21 сентябрдаги “Халқаро тикланиш ва тараққиёт банки (ХТТБ) иштирокидаги “Ўзбекистон Республикасида мева-сабзавотчилик секторини ривожлантириш” лойиҳасини амалга ошириш чора-тадбирлари тўғрисидаги” қарорига асосан жалб қилинган кредит линия доирасида 2016 йил давомида амалга оширилган 17 та лойиҳага 8,6 млн. АҚШ доллари миқдорида имтиёзли кредитлар ажратилди. Хусусан, республикамизнинг турли ҳудудларида 8 та музлаткич омборларига 1 903,88 минг АҚШ доллари, интенсив боғ ташкил этиш ва томчилатиб суғориш ускуналарини тадбиқ этиш мақсадида 4 та лойиҳага 3 040,26 минг АҚШ доллари, замонавий иссиқхоналар ташкил этиш учун 3 та лойиҳага 1 667,00 минг АҚШ доллари ва қишлоқ ҳўжалиги маҳсулотларини қайта ишлаш мақсади учун 2 та лойиҳага 1 987,0 минг АҚШ доллари миқдорида кредит маблағлари йўналтирилди.\nЎзбекистон Республикаси Президентининг 2014 йил 22 январдаги “Халқаро қишлоқ хўжалиги тараққиёти жамғармаси(ХҚХТЖ)нинг “Ўзбекистон Республикасида мева-сабзавотчилик тармоғини ривожлантиришни қўллаб-қувватлаш” лойиҳасини амалга ошириш чора-тадбирлари тўғрисидаги” қарорига асосан жалб қилинган 2,5 млн. АҚШ доллари миқдоридаги кредит линия доирасида Сурхондарё вилоятида мева-сабзавотчилик секторидаги мижозларнинг истиқболли лойиҳалари молиялаштириб келинмоқда.\nШу йилнинг май ойида “Moody’s Investors Service” халқаро рейтинг агентлиги банк рейтингини тасдиқлади: контрагент рискини баҳолаш рейтинги – В1/NP, хорижий ва миллий валютадаги депозитларнинг узоқ муддатли рейтинги – В2/NP, банкнинг барча рейтинглар прогнози – “БАРҚАРОР”.\nМатбуот анжуманида АТБ “Қишлоқ қурилиш банк” томонидан амалга оширилиши кўзда тутилаётган истиқболли лойиҳалар, банк фаолиятининг келгусидаги асосий йўналишлари бўйича маълумотлар берилди ва журналистларни қизиқтирган саволларга жавоблар қайтарилди.\nКоррупция занжири банкнинг туман филиалидан республика бошқарувигача етиб борди\nҲукумат ўқитувчилардан ортиқча ҳисоботларни талаб қилишга барҳам бериш бўйича қарор қабул қилади\nДиний ташкилотлар томонидан адлия органларига тақдим этиладиган ҳисобот шакли тасдиқланди


9 январь, 14:39\n“Рома”нинг қишки трансфер мавсумидаги дастлабки трансфери эълон қилинганидан хабарингиз бор. “Арсенал”дан келган Эйнсли Мэйтленд-Найлс Рим клуби сафида машғулотларга киришиб кетди.\nАнглиялик футболчи дастлабки машғулотдан кейин ўз фикр-мулоҳазаларини билдирди.\n- Мен бу ерга ўзимни ва нималарга қодирлигимни кўрсатиб қўйиш учун келдим. “Рома”да бунга имкон бор. Ҳаммаси менинг қандай ҳаракат қилишимга боғлиқ.\nМен аввало ўзим, фаолиятим ва келажагим учун “Рома”га ўтишга қарор қилдим. Мақсадим жамоага ёрдам бериш. Мен шу ердаман ва жамоага кўмаклашишга тайёрман.\nМоуриньо дунёдаги энг зўр мураббийлардан бири. У футбода кўплаб совринларни қўлга киритганидан ташқари, жуда яхши инсон эканини биламан. У доимо рост гапиради ва ғалаба учун интилади. Ҳар бир ўйинчи шундай мураббий қўл остида ишлашдан бошқа яна нимани ҳам сўраши мумкин?, - деди Эйнсли Мэйтленд-Найлс.\nМаълумки, Рим клуби бош мураббий Жозе Моуриньо талаби билан майдон марказини кучайтириш мақсадида бу футболчини мавсум охиригача ижарага олди. “Арсенал” ижара шартномасига ярим ҳимоячини кейинчалик сотиб олиш ҳуқуқини киритишдан бош тортди.\nЭйнсли Мэйтленд-Найлс мавсум охирида яна Лондонга қайтиб кетади.\n“Рома” кейинги ҳафта яна бир трансферни ҳал қилади\nИталиялик таниқли журналист Фабрицио Романо “Рома” келаси ҳафта яна бир трансферни ҳал қилишга яқин экани ҳақида хабар берди.\nПойтахтликлар Португалия чемпионатидаги “Порту” шарафини ҳимоя қилаётган универсал футболчи Сержиу Оливейра трансфери бўйича якуний босқичга киришди.\n“Рома” спорт директори Тьягу Пинто португалияликларни Оливейрани мавсум охиригача ижарага жўнатиб, кейинчалик 15 миллион еврога харид қилиш ҳуқуқини беришга кўндиргани айтилмоқда.\n29 ёшли футболчи майдон марказида бир неча позицияларда ўйнай олади. Жозе Моуриньо Оливейранинг ҳам ҳимоя, ҳам ҳужумда ўйнаш қобилиятини юқори баҳоламоқда.\nПортугалиялик футболчи жорий мавсумда 24 та учрашувда қатнашиб, рақиблар дарвозасини беш маротаба ишғол қилди. Унинг ўзи ҳам Жозе Моуриньо қўл остида ўйнашга қарши эмас.\nМхитарян: Ҳар бир футболчи жамоага ёрдам бериши керак\n“Рома” плеймейкери Генрих Мхитарян “Милан”га қарши ўйинда учралгандан мағлубиятдан кейин ва “Ювентус” билан бўладиган ўйин олдидан ўз фикр-мулоҳазаларини билдирди.\n- Биз ҳақиқатан ўйинни ёмон бошладик, лекин баъзан қулай вазиятлар ҳам вужудга келди. Ҳеч кимни танқид қилмоқчи эмасман, лекин негадир ҳакамлар баъзидан VAR тизимига мурожаат қила ва бизнинг иштирокимиздаги айрим баҳсли вазиятлардан бундай қилишмаслигини тушунишни истайман.\nРивожланишимиз учун янада кўпроқ ишлашимиз зарурлини аниқ. Бунақа учрашувларда икир-чикирлар ҳам натижага таъсир қилади.\nБиз бу дарадажаи ўйинларда кечириб бўлмас хатоларга йўл қўйдик ва шунга яраша жазоландик. Бу табиий ҳол. Энди “Ювентус”га қарши жиддийроқ ҳозирлик кўриш шарт.\nБиз ўз мйдонимизда ўйнаймиз, ўз мухлисларимиз бўлади. Уларга биз ютишга қодирлигимизни кўрсатишимиз талаб этилади. Бу осон бўлмайди, чунки таркибда муаммолар бор, бир неча жамоадошимиз ёрдам бера олмайди. Шунга қарамай, ҳар бир ўйинчи жамоага ёрдам бериши керак, - деди 32 ёшли футболчи.\nГенрих Мхитарян жорий мавсумда 24 маротаба майдонга тушиб, иккита гол ва бешта голли пас муаллифи бўлди.\nShomurodovga non yoʻq ekanda endi


Муҳожирларнинг тўйлар ҳақида ўйлари (тўплам)\n- Муҳожирларнинг тўйлар ҳақида ўйлари\n- Нима учун Қирғизистонда аутизм билан xасталанган болаларга ақлий заифлик диагнозини қўйишмоқда. (видео Настоящее время)\n- Афғонистон шимолидаги туркманлар тошқинлардан жабр чекди (видео)\n- АҚШ санкциялари арман ишчиларни Россиядан уйга қайтармоқда. Арманистон АҚШнинг Россияга қарши санкциялардан зарар кўрмоқда. Россия иқтисодиётининг ҳар қайси муаммолари эртами кеч Еревангача етиб боради. (видео Настоящее время)\n- Тунгги Симферополнинг чироқлари электрнинг тежаш даврида. Қримдаги электроэнергиянинг тақчиллиги босим олинган ҳудудда россия ҳарбий базалари кўпайиши ва аҳолининг умумий сони ошгани билан боғлиқ. (Директ видеоси)\n- «Ноаниқ ваъда. Митридат зинасини қачон тиклашади? Керчда икки йил олдин Митридат зинаси вайрон бўлди. Деярли бир йил вайрон бўлган жой атрофи ўралиб турди. (Директ видеоси )\n- Ставрополда арвоҳли уйи тиклашмоқда. Ставропол марказида Комсомол кўчасидаги 100-сонли уйқурилишидан буён ёмон ном билан машҳур – шаҳар афонасига кўра, тариxий уйда евуз кучлар яшаб келган. (фоторепортаж)\n- Керч кўприги ҳақидаги қўшиқлар ва «КаZантип»га муқобил. Қримда ким дам олади ва сайёҳларни қаерда учратса бўлади? Россиянинг Қора денгиз флот имага тайёргарлик кўрмоқда? Қримлик амалдорлар ёшларда қандай пул топишади? Ва Керч кўприги қурилиши ҳақидаги қўшиқлар хит-парада. (Директ видеоси )\n- Трансгендерлар Трампга қарши. АҚШ ҚК фаxрийлари жинсини ўзгартиришса-да, армияда xизмат қилиш ҳуқуқи учун чиқмоқдалар. (видео Настоящее время)


Samsung Galaxy S10’нинг моделлари нархи маълум қилинди - Zamin.uz\nSamsung Galaxy S10 модел қаторининг смартфонлари расмий тақдимотига 2 ойга яқин вақт қолди. Тақдимот 2019 йил 20 февралда бўлиб ўтади.\nИнсайдерлар ушбу смартфоннинг учта модели қанча туришини маълум қилишди. Айтилган нархлар ҳайратга солган. Смартфоннинг энг арзон модели энг қимматидан 2 марта арзонроқ бўлади.\nМаълум қилинишича, Samsung янги флагман смартфонларига максимал кўпроқ эътиборни жалб қилиш ва барча рақобатдошларидан ўзиб кетиш мақсадида уларни MWC 2019 кўргазмасига 5 кун қолганда расман тақдим қилади. Шундан кейин телефонларга буюртмалар олиниши бошланиши керак. Смартфонлар кўплаб давлатларда 8 март кунидан сотувга чиқарилади.\nКомпаниянинг учта янги модели Samsung Galaxy S10, Galaxy S10 ва Galaxy S10+ чиқади. Сўнгра маълум вақтдан кейин сотувга смартфоннинг 5 G тармоқларга улана олувчи модели чиқарилади.\nЯнги смартфонлар бир-биридан ўлчамлари, камералари сони, турли технологияларни қўллаб-қувватлаши ва бошқа жиҳатлари билан ажралиб туради. Samsung Galaxy S10 Lite 5,8-дюймли, Galaxy S10 эса 6,1-дюймли ва Galaxy S10+ 6,4-дюймли экран билан жиҳозланади. Барча моделларда Quad HD+ сифатидаги Super AMOLED-дисплейи ишлатилади. “Замин” янгиликларини “Telegram”да кузатиб боринг\nЯнгиликлар » Технология » Samsung Galaxy S10’нинг моделлари нархи маълум қилинди


Тошкентда мактабларни таъмирлаш учун 800 миллиард сўм ажратилди — Sof.uz\nЖАҲОН 12,719,098 7,415,848 564,623\n19.08 11:30 40 Ўзбекистон\nТошкент шаҳрида янги мактаблар қуриш, мавжудларини реконструкция қилиш ва капитал таъмирлаш ҳамда жиҳозлаш учун 800 млрд. сўм маблағ ажратилади, деб хабар қилмоқда Халқ таълими вазирлиги.\nУшбу маблағлар Вазирлар Маҳкамасининг “Тошкент шаҳри умумтаълим мактаблари фаолиятини замонавий талаблар асосида такомиллаштириш чора-тадбирлари тўғрисида”ги қарорига асосан ажратилади.\nҚарорда айтилишига кўра белгиланган сумманинг 400 млрд. сўми 2019 йилда ажратилади. Ушбу маблағ эвазига пойтахтда 10 та мактаб реконструкция қилинади ва 40та мактаб таъмирланади ва қайта жиҳзланади. Айни дамда уларнинг рўйхати ҳам тасдиқланган.\n2020 йилда ҳам умумтаълим муассасаларини қуриш, мавжудларини реконструкция қилиш ва капитал таъмирлаш ҳамда жиҳозлаш учун яна 400,0 млрд сўм ажратиш режалаштирилган.\nАйни дамда Тошкент шаҳри мактабларида ўқувчиларга жой етишмаслиги ва улар навбатга туриб ўқишга мажбур бўлиш ҳолатлари кузатилмоқда. Хусусан, 2019-2020 йилларда 2018-2019 ўқув йилида Тошкент шаҳрининг 309 004 нафар ўқувчи ўрнига эга 303 та умумтаълим мактабида жами 409 703 нафар ўқувчи таҳсил олгани ҳолда ўртача навбатлилик даражаси 1,4 %ни ташкил этган.\nУндан ташқари 2019-2020 ўқув йили 1-синфларига келадиган ўқувчилар сони 450 минг нафарга етади. Натижада умумтаълим мактабларида қўшимча 140 минг ўқувчи ўрнига эҳтиёж юзага келади.\n2019 йил 1 сентябрдан бошлаб қурилиш-таъмирлаш ва жиҳозлаш ишлари бўйича лойиҳа-смета ҳужжатлари илғор мамлакатлар тажрибасини инобатга олган ҳолда, замонавий ҳамда халқаро стандартларга жавоб берадиган талаблар асосида ишлаб чиқиланди.\nмактаблар Халқ таълими Тошкент\n10.07 16:22 4764\n9.07 10:27 4504\n10.07 15:57 3398\n9.07 09:53 2924\n9.07 19:16 2155\nБугун, 16:13 448 Ўзбекистон\nБугун, 15:49 694 Ўзбекистон\n10.07 17:04 464 Ўзбекистон\n9.07 19:24 747 Ўзбекистон


02 март 2021, Тошкент вақти: 10:42\nҚарши туманининг маҳаллий ҳоким масъулиятидаги сектори ҳудудида жойлашган мактаблардан ҳар куни камида биттадан ўқитувчи ҳокимликка чақиртирилиб, компьютерда аҳоли рўйхатини тузишга мажбурланмоқда.\nБу ҳақда Озодликка шикоят қилган ўқитувчиларнинг айтишича, улар дарсларни ташлаб кетишга ва кун бўйи ҳокимиятда қолиб ишлашга мажбур бўлмоқда.\nМактаб директори ҳокимнинг буйруғи билан ўқитувчиларни ҳокимликка юборишга мажбур бўлганини тан олди.\nҚарши туманидаги мактаблардан бирида ишлайдиган, ишдан ҳайдалишидан чўчиб исми сир қолишини сўраган ўқитувчилардан бирининг Озодликка айтишича, аксарият мактабларнинг ўқитувчилари ҳокимлик биносида ўз вазифасидан ташқари ишга мажбурланмоқда:\n“Мактаблар ўқитувчилари Қарши туман ҳокимлигига компьютерда аҳолини рўйхатга ёзишга олиб кетилмоқда. Дарслар қолиб кетяпти, ўқувчилар ўз ҳолига ташлаб қўйилган. Президентимиз ўқитувчиларни ўз вазифасидан ташқари ишларга жалб қилишни танқид қилиб турган, ҳукумат қарорлари қабул қилиниб турган бир пайтда, ҳали ҳам ҳокимлар ўқитувчиларни тинч қўйишмаяпти”.\nҚарши тумани ҳокимлигида ўқитувчилар аҳолини компьютерда рўйхатга киритмоқда\nИсми сир қолишини сўраган 38-умумтаълим мактаби ўқитувчисининг Озодликка айтишича, ўқитувчилар ўз ҳақларини талаб қилмоқда, лекин директор барибир уруш-жанжал қилиб ҳокимликка юборяпти:\n“Ўқитувчилар дарсларини ташлаб кетгиси келмайди. Лекин директор ҳокимнинг буйруғи деб мажбур қиляпти. Ўзимиз ёнимиздан йўлкира қилиб бориб келяпмиз. Дарсларимиз қолиб кетяпти”.\nҚарши тумани ҳокимлигида ўқитувчи бажараётган иш\nҚарши туманидаги 38-умумтаълим мактаби директори Холёр Шодмонов Озодлик билан суҳбатда ўқитувчиларни ҳокимнинг буйруғи билан жўнатишга мажбур бўлаётганини айтди:\n- Ҳокимнинг топшириғи билан қиляпман мен буни. Ўнтача мактабга шундай топшириқ берилган. Сектор раҳбарлари навбатма-навбат биттадан ўқитувчи олган. Туман ҳокими бизнинг секторга раҳбар. Мен ҳам ҳар куни биттадан ўқитувчи юборяпман. Марҳамат, халқ таълими бўлими бизга бундай топшириқ бермасин, мен ҳам ҳеч кимни жўнатмайман. Бугун халқ таълими бўлими мудирига ҳам, туман ҳокимлигига ҳам бориб айтаман, бизнинг ўқитувчиларга жамоат топшириқлари бермасин, деб.\nҚарши тумани халқ таълими бўлими мудири Мели Боқиев ишга тайинланганига 20 кун бўлганини таъкидлар экан, бундай ҳолатлар бўлган бўлса, унга барҳам беришини айтди:\n- Аҳолини компьютерда рўйхатга олиш учун компьютерни тушунадиган одамлар керак бўлган экан, бу дарсга ҳам халақит қилгани йўқ, ҳеч ким ўқитувчиларни мажбурлагани ҳам йўқ. Тўғри, энди бу сайловга тайёргарлик, бу сиёсий жараён, бунга тўғри қараш керак. Мен ўзи кеча президент академиясидан ўқишдан келдим. Бунақа ҳолатлар бўлган бўлса, унинг олдини оламиз.\nҚарши туман ҳокими Ғайрат Бегалиев қабулхонасининг телефони кун давомида жавоб бермагани учун бу масалага муносабат олишнинг имкони бўлмади.\nЎзбекистон президенти ва ҳукумат томонидан тақиқланганига қарамай, Ўзбекистоннинг айрим вилоятларида ўқитувчилар ва халқ таълими ходимларини ўз вазифасидан ташқарида бўлган ишларга жалб қилиш ҳолатлари кузатилмоқда.\nПрезидент Шавкат Мирзиёев раислигида 2018 йилнинг 17 июль куни ўтказилган умумий ўрта таълим тизимини ислоҳ қилиш ва ривожлантириш масалаларига бағишланган йиғилишда ўқитувчиларнинг турли назорат органлари томонидан текширувини чеклаш, ободонлаштириш ишларига ўқитувчиларни жалб қилиш, турли йиғилишларда иштирок этиш, обуна кампанияси ва ўзларининг ваколатлари доирасида бўлмаган бошқа ишларга жалб қилишни тақиқлаш зарурлиги таъкидланган эди.\n"Ўқитувчи мақоми тўғрисида"ги қонун лойиҳасининг 12-моддасида "Ўқитувчиларни уларнинг касбий фаолияти билан боғлиқ бўлмаган йиғилишлар ва бошқа тадбирларга жалб қилиш, уларнинг босма нашрларга мажбуран обуна бўлишини ташкил этиш қонун билан ман этилади", деб ёзилган.\nИш ҳақини мажбурий хайрияга ўтказмаган ўқитувчиларга ойлик берилмаëтир\nВазирлар Маҳкамаси фармони билан ўқитувчиларнинг кунлик иш ҳақи "хайрия" қилинмоқда\nЎқитувчиларни мажбурий меҳнатга жалб қилиш ва уларнинг ойлигидан пул ушлаб қолиш қонунан тақиқланади


Демократик плюрализм:Нуқтаи назар | TURONZAMIN-Jahongir Muhammadning nashri\nЗиёли дустим, уксинма,сенга отилаётган игво тошларидан. Устингдан игвобошланибди, демак, сен усябсан. Игвогарлик, чакимчилик, хамда айгокчилик,гунохи кабиролардан бири эканлиги адашмасам, Куръони Каримнинг хужиралар сурасида курсатиб утилган. “Эй муъминлар, бир кавм иккинчи кавм устидан мазх килиб кулмангиз .\nЭхтимол, сиз мазах килган кавм аллохнинг наздида сиздан яхширокдир.” деган мазмундаги сузлар бор. Сенга нисбатан айтилаётган тухмат ва игволарни жавобсиз колдир. Жавобсиз отилган игво тошлари ва нихоят игвогарнинг узига кайтажак. Сен эса гунохлардан фориг буласан Шуни унитмаки,ок нарсага сачираган\nкичик губор хам кузга яккол ташланади.\nТугри ва покиза инсоннинг озгина нуксони шов- шуларга сабаб булади. Лекин нуксонлар ичида юурган фосик билан узгаларнинг иши йук. Чунки у фосик. Унинг булгани шу. Сени гийбат килиб чайнабдими, демак сен покиза ойнаксан. Сенга кораган гофил узидаги нуксонни сеники деб уйлаши мумкин.\nШундай биродор, Сени Аллох зиёли килиб яратди ва гумрох одамлар ичига ташлади. Сен ёниб, зиё таратишинг керак, токи атрофиндаги авомлар уйгонмагунча. Хаттоки узинг кулга айланиб фано булсанг хам.Улар сенинг фидойи ишларингни курмайди, чунки улар уйкуда, кур. Улар сенинг кадринга етиш кобилятидан махрум\nэтилган. Куръон сузлари билан ифодаланганда: улар курдир, саковдир, кардир. Сен сабаб булиб бирон яхшилик руёбга чикса, улар буни уз ташабусимиз билан амалга оширдик деб айтишади, сени инкор этишади. Килган яхшиликларингни кайтишини гофиллардан кутма. Килаётган жамики яхшиликларни Аллох учун кил. Яхшиликни Аллохдан кут.\nТарихга назар сол. Жамики буюк алломалар уз даврида тухматларга гирифтор этилган. Иймони эътикоди мустахкам Ибин Синони дахрий деб аташган. Имом Бухорийни эса Бухородан хайдашган. Аллохнинг дусти Машрабни тугри сузи учун дорга осдилар. Жохил омма Исони (с.а.в.) кувиб, улдирмокчи булдилар. Мухаммад (С. А.В.) одамларни хакка даъват этаётганда унга кората лой, тошлар отганлар. Шунга корамасдан улар гофилларни уйготиш учун узларини фидо килдилар хак йулда. Биз киммиз узи улар олдида? Шайтон бизни ягона душмонимиздан чалгитиш максадида бир биримизга карши кайраб куймокда.Хамамизнинг душмонимиз битта. У бизни мамлакатни тарк этишга мажбур килди.\nМамлакатни синов майдонига (конц. лагер.) айлантириб, халкимиз устидан турли синовларни тажриба килиб курмокда.Минглаб уйгок одамларни хибсга олиб, турмаларда сакламокда ва уларни кийнаб улдирмокда. Ёдингдами, у хокимятга келмай туриб, юртимизда на вахобий, на акромий на хизбут-тахрир бор эди. Буни хаммасини узи уйлаб чикарди хур фикрли кишиларни йукотиш максадида. У одамларни\nманкуртларга айлантириб, бир бирига карши килиб узаро ишончни йукотди. Хар икки\nадамнинг бири бир-бирига душмон агент.\nXатто биз мухолифатдаги мухожирлар хам бир биримзга игво тошларини отишдан тухтамаябмиз. Кимнинг тегирмонига сув куйяабмиз? Шайтонни!\nКузингни оч биродор! Умр утмокда. Бир нафас чиккан сари умринг бир нафасга камйиб бормокда. Шахсий манфаатлардан воз кеч. Тутама, бадбуй хасад тутинларини таркатиб. Чакмокдай ёниб, зулматга ут куйиб кет. Улимдан куркма, агар ажалинг етса улим узи сени излаб топади. Бари бир битта кабрнинг эгасисан. Уша, сенинг хакикий мулкинг!\nУзингни диний экстримизмдан узокдаман деб курсатма! Агар сен мусулмон булсанг экстримистсан. Аллохнинг хузуридаги ягона тугри дин ислом эканлигини унутма. Буни Куръон ояти тасдиклаябди.Ишонч иймон мустахкам булсагина инсон галабага эришажак Акс холда чола иймон билан узингни кийнайсан халос.Бугун сен уз урнингни топиб сафарга чикибсан, бу шарафли иш.\nЭнди чекинма! Карвонникузлаган максадга етказиш учун сабир ва матонат билан харакат кил. Тугри, сен\nбошкарган карвонни чучитиш ва чалгитиш максадида турли итларнинг хуриб туриши мукаррардир. Сен парво килма. Улар минг хургани билан сени тишлай олмайди. Уларнинг вазифаси хуриш. Сен эса йулингда давом эт. Чунки, ит хуради карвон утади.\n« Алдаркўса латифалари Ризо Обид: “А”дан “Я”гача »


09:27 / 25.08.2018 2247 pdf Ўқиш режими + -\nАллоҳга беадад шукрлар бўлсинки, бугун 25 август куни Қуръони каримнинг навбатдаги 10 минг нусхаси яна “HILOL NASHR” нашриёт-матбаа корхонаси томонидан босилиб, юртдошларимизга ҳавола этилмоқда. Бу жорий йилнинг ўзида учинчи бор босилиши. Вазирлар Маҳкамаси ҳузуридаги Дин ишлари бўйича қўмита Мусҳафни 50 минг нусхада чоп этишга рухсат берган. Барча нашр қилинган китоб нашриётнинг дўконлари, шунингдек, ҳудудлардаги ҳамкор китоб дўконларига белгиланган ягона нархи – 31 минг сўмдан сотиш шарти билан тарқатилди.\nБугун эрта тонгдан “HILOL NASHR” нашриёт-матбаа босмахонаси олдида яна одамлар гавжум бўлди. Аввал хабар берганимиздек, нашриётнинг марказий дўконида Қуръони каримнинг нархи ўзгармаган ҳолда сотилмоқда.\n06:17 / 24.08.2018 2712\n06:30 / 29.08.2018 4684\n336 14:19 / 22 июль\n607 12:30 / 23.04.2019\nБугун, 2020 йил 19 май, сешанба куни, 1441 йил Рамазон ойининг йигирма еттинчи кечасида хатми Қуръон ниҳоясига етказилади. Шу муносабат билан барчангизни .Шайх Муҳаммад давоми...\n392 00:04 / 19 май\nБисмиллаҳир Роҳманир Роҳийм Аллоҳ таолога ҳамду санолар, Расулуллоҳга дуруду салавотлар бўлсинМаълумингизким, 2 май куни тонгдан Шайх Муҳаммад Содиқ Муҳаммад давоми...\n424 03:16 / 07 май


Тошкентда узоқ вақт сунъий нафас олиш аппаратига уланган ҳолда бўлган 72 ёшли бемор тузалди\n16:17 / 28.04.2020\nСоғлиқни сақлаш вазирлиги Тошкент шаҳридаги учта тиббиёт муассасасига ётқизилган беморларнинг 49 нафари ва Бухоро вилоятидаги 9 бемор соғайгани тўғрисида маълумот берди.\nТошкент шаҳридаги Вирусология илмий-текшириш институти клиникасидан 21 нафар, Эпидемиология, микробиология ва юқумли касалликлар илмий-текшириш институти клиникасидан 4 нафар, Тошкент тиббиёт академияси кўп тармоқли клиникасидан бир йўла 24 нафар бемор буткул соғайди. Улар Соғлиқни сақлаш вазирлиги масъуллар иштирокида Республика ихтисослаштирилган терапия ва тиббий реабилитация илмий-амалий тиббиёт марказига кузатилган\nВирусология илмий-текшириш институти клиникасида соғайганларнинг 15 нафари Тошкент шаҳридан, 6 нафари Тошкент вилоятидан. Улардан 2 нафари Туркиядан, яна 1 нафари Россиядан, яна 1 нафари Англиядан келишган ва карантинга олинган. Коронавирус аниқлангач, клиникага ётқизилган. Қолган 17 нафари коронавирус инфекциясига чалинганлар билан мулоқот орқали касалликни юқтириб олган. Беморлардан 9 нафари эркак, 12 нафари аёл. Улар орасида энг ёши каттаси 66 ёшда бўлса, энг ёши кичиги 20 ёшда.\nЭпидемиология, микробиология ва юқумли касалликлар илмий-текшириш институти клиникасида соғайганларнинг барчаси Тошкент шаҳридан бўлиб, коронавирус инфекциясига чалинганлар билан мулоқотда бўлиб, касалликни юқтириб олишган. Уларнинг 1 нафари эркак, 3 нафари аёл бўлиб, энг ёши каттаси 72 ёшда бўлса, энг ёши кичиги 28 ёшда.\n«Эътиборли жиҳати, жорий йил 30 март куни коронавирусга чалинган 72 ёшли бемор жуда оғир аҳволда мазкур клиникага олиб келинган. Узоқ вақт сунъий нафас олиш аппаратида бўлган бемор фидойи шифокорларимизнинг самарали даволаш муолажаларидан кейин инфекциядан тўлиқ тузалган бўлса-да, бошқа ҳамроҳ касаллиги борлиги сабабли ихтисослашган шифохонага реабилитация учун ўтказилди», дейилади Соғлиқни сақлаш вазирлиги Жамоатчилик билан алоқалар бўлими хабарида.\nТошкент тиббиёт академияси кўп тармоқли клиникасидан соғайиб чиққанларнинг 20 нафари Тошкент шаҳридан, Сурхондарё, Фарғона, Сирдарё ва Тошкент вилоятларидан 1 нафардан. Улардан 5 нафари Туркиядан Истанбул – Тошкент йўналишида, 4 нафари Россиядан Москва – Тошкент йўналишида чартер рейслар орқали келишган ва карантинга олинган. Коронавирус аниқлангач, клиникага ётқизилган. Қолган 15 нафари коронавирус инфекциясига чалинганлар билан мулоқот орқали касалликни юқтириб олган. Беморлардан 11 нафари эркак, 13 нафари аёл. Улар орасида энг ёши каттаси 65 ёшда бўлса, 11 ойлик ва 1 ёшли чақалоқлар ҳам бор.\nУшбу клиникада шу пайтга қадар 63 нафар бемор соғайган бўлса, эндиликда уларнинг сони 87 нафарга етди.\nШунингдек, бугун Бухоро вилоятида коронавирусга чалинган навбатдаги 9 нафар бемор тўлиқ соғайди. Улар вилоят соғлиқни сақлаш бошқармаси масъуллари иштирокида реабилитацияга кузатилди.\nШифо топганларнинг барчаси жорий йил 25 март куни Россиядан чартер рейс билан Бухорога олиб келинган ва карантинга олинган. Коронавирус инфекцияси тасдиқлангач, шифохонага жойлаштирилган. Улардан 8 нафари эркак, 1 нафари аёл. Ҳудудлар кесимида оладиган бўлсак, Тошкент, Бухоро вилоятлари ва Тошкент шаҳридан 2 нафардан, Қорақалпоғистон Республикаси, Қашқадарё ва Самарқанд вилоятларидан 1 нафардан. Улар орасида энг ёши каттаси 55 ёшда бўлса, энг ёши кичиги 19 ёш.\n28 апрель куни соат 14:00 ҳолатига кўра, Ўзбекистонда коронавирусга чалиниш ҳолатлари сони 1939тага етганди. Ҳозирга қадар мамлакат бўйлаб коронавирус инфекциясидан буткул соғайганлар сони 958 нафарга етди, 8 киши вафот этган. Айни вақтда мамлакатдаги шифоохоналарда 973 нафар бемор қолмоқда.\nТожикистонда коронавирус юқтирганлар сони 4 мингдан ошди\nУч ҳудудда аҳоли орасида янги касалланиш ҳолатлари қайд этилди\nУч ҳудудда жами 22 киши тузалди


Ҳукумат қарорлари, ота-оналарнинг маълумоти ва даромади, боладаги билим олишга рағбат — таълимдаги тенгсизликнинг илдизи қаерда? – Газета.uz\nLotinchada 25 январ 2022, 10:49 Колумнистлар Иқтисодиёт Жамият\nТаълим ҳар қандай замон ва маконда жамиятнинг ижтимоий-иқтисодий тараққиёти ва фаровонлигини таъминлашнинг асосий дастаги вазифасини ўтаб келган. Инсоният маданий ҳаётнинг бугунги даражасига келгунига қадар нимагаки эришган бўлса, барчаси унинг ақл-заковати ва билими маҳсули эканлиги кундек равшан.\nАхборот асрида жаҳон иқтисодиётининг билимлар иқтисодиётига томон трансформацияси таълимнинг ижтимоий-иқтисодий тараққиётда ҳал қилувчи аҳамиятга эга эканлигини тасдиқлайди. Билимлар иқтисодиёти шароитида билим — энг асосий ресурс сифатида майдонга чиқади.\nБилимлар иқтисодиёти — бу билимлар асосига қурилган иқтисодиёт; бунда яратилган ҳар қандай маҳсулот ёки хизматнинг (қиймат) асосий таркибий қисмини интеллектуал капитал, содда қилиб айтганда, ишчиларнинг билими ташкил этади. Жаҳон банкига кўра, билимлар иқтисодиёти билимнинг амалиётга тадбиқ этилиши, малакали кадрлар ва яхши таълим тизими, ахборот ва коммуникацион технологиялар инфратузилмасининг мавжудлиги ҳамда инновацион жараёнлар билан характерланади.\nТаълимнинг тараққиёти алоҳида олинган шахслар, бизнес ва мамлакат миқёсида фаровонликка хизмат қилади. Жумладан, яхши таълим алоҳида олинган шахснинг, энг аввало, меҳнат бозоридаги танловини кенгайтиради, юқори даромадни кафолатлайди. Билимли ва малакали кадр ҳар қандай бизнесни юқори меҳнат унумдорлиги ва янги ғоялар билан таъминлайди. Мамлакатда жамғарилган интеллектуал капиталнинг юқори даражаси унинг ривожланганлик даражасини баҳолашда асосий омиллардан бири ҳисобланади.\nШу нуқтаи назардан ҳар қандай давлатда таълим соҳасини ривожлантиришга устуворлик берилади.\nЖумладан, Ўзбекистонда республика бюджети ҳисобидан ижтимоий соҳага йўналтириладиган маблағларнинг асосий қисми таълим соҳаси ҳиссасига тўғри келади. 2022 йил учун маъқулланган давлат бюджети параметрларига кўра, Мактабгача таълим, Халқ таълими ҳамда Олий ва ўрта махсус таълим вазирликларига қарийб 36,5 трлн сўм маблағ ажратилиши кўзда тутилган.\nДавлат статистика қўмитаси маълумотларига кўра, бугунги кунда Ўзбекистонда 7753 та мактабгача таълим ташкилоти, 10181 та умумтаълим муассасаси, 790 та ихтисослаштирилган мактаб, шунингдек, президент мактаблари, 339 та касб-ҳунар таълими муассасаси ҳамда 127 та олий таълим муассасаси фаолият кўрсатиб келмоқда (2020−2021-ўқув йили). Айни пайтда, мамлакатда нодавлат таълим ташкилотлари сони ортиб бормоқда.\nЎзбекистонни ижтимоий-иқтисодий ривожлантиришнинг келгуси беш йиллик мўлжалларига мувофиқ, мамлакатда мактабгача таълимдаги қамров даражаси 80 фоизга, олий таълимдаги қамров даражаси 50 фоизга етказилиши, халқ таълими тизимида қўшимча 1,2 миллион ўқувчи ўрни яратиш режалаштирилган.\nБироқ, қайд этиш жоизки, мамлакатда таълимни юқори босқичга кўтариш ва малакали кадрлар тайёрлаш учун таълимга давлат харажатларини кўпайтириш, соҳада хусусий сектор улушини ошириш ёки қамров даражасини ошириш, бир сўз билан айтганда, мамлакатда таълимни ривожлантиришга қаратилган давлат сиёсатининг ўзи етарли эмас. Бунга етарлича фактлар ва илмий асослар келтириш мумкин.\nБиринчидан, таълим олиш имкониятининг мавжудлиги таълим олишнинг ўзига тенг эмас. Яъни, масалан, боланинг мактабга қатнаётганлиги унинг билим олаётганлигини англатмайди. UNICEF маълумотларига кўра, дунё бўйлаб қарийб 617 миллион болалар ва ўсмирлар ўқиш ва математика бўйича минимал кўрсаткичдаги билим даражасига ҳам эга эмас, ваҳоланки, уларнинг учдан икки қисми мактабда ўқийди. Марказий ва Жанубий Осиё минтақаси бу борада Африка давлатларидан кейин иккинчи ўринда бўлиб, минтақада 6−14 ёш оралиғидаги болалар ва ўсмирларнинг 81 фоизи мазкур фундаментал фанлар бўйича минимум даражадаги билимга эга эмас.\nИккинчидан, ўқувчи ва талабаларнинг таълимдаги кўрсаткичларига нафақат таълим тизимининг жорий ҳолати, балки оилавий шарт-шароитлар ва шахсий хусусиятлар каби қатор омиллар ҳам таъсир кўрсатиши илмий жиҳатдан исботланган.\nХусусан, АҚШнинг Висконсин-Медисон университети мутахассислари томонидан ўтган аср охирларида олиб борилган тадқиқотларга кўра, боланинг таълим олиш жараёнида қайд этадиган кўрсаткичлари — эришадиган ютуқларини уч гуруҳга мансуб омиллар белгилаб беради.\nБиринчи гуруҳ — бу институционал омиллар бўлиб, уларга таълимга киритилган инвестиция, маданий ҳаёт, ижтимоий-иқтисодий муҳит омиллари киради. Бу каби омиллар ота-оналар ҳамда болаларнинг таълим борасидаги қарорларига таъсир кўрсатади.\nИккинчи гуруҳ — ота-она билан боғлиқ омилларни ўз ичига олади. Ота-она томонидан болалар учун ажратилган вақт, даромад даражаси, оиланинг тузилиши ва катта-кичиклиги, боланинг таълим олиши билан боғлиқ қарорлар ва энг муҳими, боланинг ижтимоий келиб чиқиши — оилавий муҳити шулар жумласидан. Мазкур омиллар, бир сўз билан айтганда, ота-онанинг қарорлари юқорида санаб ўтилган институционал омиллар — ҳукуматнинг қарорларига жавобан шаклланиб, боланинг таълим олиши ҳамда ривожланишига бевосита таъсир кўрсатади.\nУчинчи гуруҳ — боланинг ўз хоҳиш-истакларини, имкониятлари ҳамда камчиликларини акс эттирувчи қарорлар. Шунингдек, боладаги таълим олишга бўлган рағбат. Бу, ўз навбатида, жамият ва ота-она тарафидан қабул қилинган қарорлар таъсирида юзага келади.\nОта-она билан боғлиқ омиллар — ота-онанинг маълумоти ва даромади даражаси\nОиланинг даромади даражаси, оиланинг тури, катта-кичиклиги ва ота-оналарнинг маълумоти каби омиллар болаларнинг етарли даражада ва сифатли таълим олишида ҳал қилувчи аҳамиятга эга эканлиги қатор илмий изланишлар натижасида ўз тасдиғини топган.\nБританиялик тадқиқотчилар томонидан уй хўжаликлари орасида ўтказилган кенг қамровли сўровнома натижалари шуни кўрсатадики, таълим билан боғлиқ қарорларни қабул қилишда ота-оналарнинг маълумоти даражаси ва жинси муҳим рол ўйнайди. Ота-оналарнинг ўқимишлилик даражасига кўра фарзандларнинг таълим олишдаги потенциалини прогноз қилиш мумкин экан. Айниқса, онанинг маълумоти даражаси фарзандларнинг мажбурий таълимдан кейин таълимни давом эттириши ёки давом эттирмаслигини ҳал қилувчи асосий омил ҳисобланади. Қиз фарзандларнинг таълимни давом эттириш борасидаги қарорига ҳам онанинг маълумоти даражаси кучлироқ таъсир кўрсатади. Умуман олганда, ота-онанинг маълумоти даражаси қанчалик юқори бўлса, фарзандларнинг таълимни давом эттириш, жумладан, олий таълим олиш имконияти шунча ошади.\nШунингдек, тадқиқотчиларнинг қайд этишича, фарзандларнинг таълим олиши билан боғлиқ масалада, оиланинг даромади паст ёки юқори бўлишидан қатъи назар, ота-онанинг маълумоти даражаси ўз таъсир кучини йўқотмайди.\nБундан ташқари, Британия таълим тизимида ўтказилган ислоҳотлар натижалари таҳлилий ўрганилганида, таълим бозорини кенгайтириш ва имкониятлар тенглигини таъминлаш юзасидан амалга оширилган барча институционал саъй-ҳаракатларга қарамай, таълимдаги тафовут оилавий келиб чиқиши яхшироқ бўлган болалар фойдасига ошиб боргани кузатилган. Паст даромадли оилаларда ўсаётган болалар эса соҳанинг улар учун зарарли бўлган жиҳатларидан азият чекишда давом этаётганлиги аниқланган.\nШунингдек, 2004−2005 йилларда Буюк Британияда ўтказилган тадқиқотларнинг тасдиқлашича (1, 2), олий таълимни кенгайтиришга қаратилган чора-тадбирлар юқори ва паст даромадли ота-оналар фарзандларининг таълим даражаси ўртасидаги тафовутни камайтирмайди. Бу — олий таълим бозорини кенгайтириш орқали адолатли натижаларга эришиб бўлмаслигига, соддароқ айтганда, олий таълимга давлат харажатларини ошириш орқали аҳолининг бой ва камбағал қатламининг таълим олиш имконияти ва таълим даражасини тенглаштириб бўлмаслигига ишора қилади.\nАҚШнинг Иллиноис Веслян университетида ўтказилган тадқиқотлар натижаларига кўра, болаларнинг таълимда қайд этган натижалари ва учта омил — оналарнинг маълумоти, оиланинг даромади даражаси ва оиланинг катта-кичиклиги ўртасида кучли боғлиқлик мавжуд. Мутахассисларнинг таъкидлашларича, «болалар билан ўтказиладиган вақтнинг сифати ва миқдори» уларнинг жисмоний ва руҳий жиҳатдан камол топиши учун муҳим аҳамиятга эга.\nБундан ташқари, таълим тизими, ҳар бир ўқувчига ажратиладиган маблағ миқдори ва мактабнинг жойлашуви ҳам боланинг таълимдаги ютуқларини (ёки муваффақиятсизлигини) белгилаб берувчи асосий омиллар қаторига киритилган.\nИллиноис Веслян университети мутахассислари ўз тадқиқотлари натижаларига таяниб, кам таъминланган, ёлғиз она қарамоғидаги ва кўп болали уй хўжаликларига бу борада ҳукумат кўмаги зарур эканлигини қайд этган.\nҒарб ва Шарқ тажрибасидаги ўзига хослик\nЯна бир эътиборли жиҳати шундаки, Ғарб ва Шарқ мамлакатларида болаларнинг таълимдаги натижаларига оиланинг ижтимоий-иқтисодий ҳолати ва таркибий омилларнинг таъсири турлича эканлиги аниқланган. Хусусан, бу борада Хитой, АҚШ ва Германия мисолида олиб борилган илмий изланишлар шуни кўрсатадики, бошқа мамлакатларда бўлганидек, Хитойда ҳам «болаларнинг академик кўрсаткичларига оиланинг ижтимоий-иқтисодий ҳолати таъсир қилади, бироқ Хитойда оиланинг ижтимоий-иқтисодий ҳолати таъсири АҚШ ва Германиядагига қараганда анча кичик». Хитойда таълимга мамлакатдаги сиёсий ва иқтисодий тизим билан боғлиқ бўлган таркибий омилларнинг таъсири нисбатан кучлироқ. АҚШ ва Германияда эса бу омиллар деярли аҳамиятга эга эмас.\nСодда тилда айтганда, АҚШ ва Германияда, кам таъминланган ёки ёмон оилавий муҳитда ўсаётган болаларнинг таълимда муваффақият қозонишига яхши ташкил этилган таълим тизими ҳам ёрдам беролмаслиги мумкин. Хитойда эса аксинча, болаларнинг оилавий аҳволи қандай бўлишидан қатъи назар, бу уларнинг таълимда юқори натижаларни қайд этишларига тўсқинлик қилмайди. Бу борада фақат тизимдаги жузъий камчиликлар ёки таълим бозоридаги таклиф рол ўйнаши мумкин, холос.\nБу борада хитойлик олимларнинг хулосаларига таянилса, оиланинг ижтимоий-иқтисодий ҳолати хитойлик болаларнинг таълимдаги натижаларига таъсир этувчи асосий омиллардан бирилигича қолмоқда. Бироқ, қайд этилишича, шаҳар ва қишлоқ жойлар кесимида унинг таъсир кучи турлича эканлиги аниқланган. Хусусан, оиланинг ижтимоий-иқтисодий ҳолати шаҳар жойларда ўсаётган болаларнинг таълим олиш имкониятига кучлироқ таъсир кўрсатади. Яъни ота-оналар фарзандларининг сифатли таълим олиши ва таълимда яхши натижаларга эришишини таъминлаш мақсадида ўзларининг ижтимоий ва иқтисодий ресурсларини сафарбар этадилар (давлат мактаби ва бозордаги бошқа таълим хизматларининг яхшироғидан фойдаланиш каби). Қишлоқ жойларда эса болаларнинг таълимдаги ютуқларига ўзларидаги таълим олишга бўлган рағбат кучлироқ таъсир кўрсатади. Яъни чекка ҳудудларда яшовчи ота-оналар фарзандларининг таълим олиш жараёнида бевосита иштирок этиш (таълимга оид масалаларни биргаликда муҳокама қилиш, дарс қилишда кўмаклашиш ва ҳ.к.) орқали уларда таълимга бўлган қизиқишини ошириш, билим олишга оид зарур одат ва кўникмаларни рағбатлантирадилар ҳамда шу орқали фарзандларининг таълимдаги муваффақиятини таъминлайдилар.\nИжтимоий-иқтисодий оқибатлар ҳақида қисқача\nАҚШдаги хусусий мактаблардан бири берган маълумотларга кўра, институционал омиллар (мактабларнинг етишмаслиги, талабга жавоб бермайдиган шарт-шароитлар) ва молиявий етишмовчиликлардан ташқари, таълимнинг аҳамиятини тўла англамаслик, жамиятдаги турли стереотиплар ва, айрим ҳолларда, ноқулай географик жойлашув натижасида болалар етарли даражада таълим олиш имкониятидан маҳрум бўлишади.\nБу эса, ўз навбатида, болаларда саломатлик билан боғлиқ муаммолар, қатор ижтимоий ва иқтисодий оқибатларга олиб келади. Жумладан:\nсаломатлик ҳолатининг ёмонлиги;\nкутилаётган умр кўриш давомийлигининг қисқалиги;\nиш ҳақининг паст даражаси;\nжамиятнинг ижтимоий-сиёсий ҳаётига фаол аралаша олмаслик.\nНима қила оламиз?\nБугунги кунда таълим соҳасидаги сифат, технология таъминоти ва тенгсизлик муаммосидан барча ривожланаётган давлатлар, ҳатто айрим ривожланган давлатлар ҳам азият чекади. Дунё ҳамжамияти таълим инқирозини бошдан кечираётган бир пайтда, пандемия уни янада чуқурлаштирди. Хусусан, 2020 йил пандемия авжига чиққан пайтда дунё бўйлаб 1,6 миллиардга яқин бола анъанавий шаклда таълим олиш имкониятидан маҳрум бўлганди. Ҳозирги кунда ҳам дунё миқёсида қарийб 38 миллион ўқувчилар учун мактаблар қисман ёки бутунлай ёпилган.\nЖаҳон банкининг ҳисоб-китобларига қараганда, пандемия инқирози вақтидаги таълим соҳаси билан боғлиқ иқтисодий йўқотишларнинг умумий қиймати триллионлаб АҚШ долларига тенг бўлиши мумкин. Болалар таълимидаги йўқотишлар ўнлаб йиллар давомида уларнинг умумий фаровонлиги ва меҳнат унумдорлигига таъсир кўрсатиши мумкин.\nАйни пайтда пандемия таълимдаги тикланиш юзасидан шошилинч чора-тадбирлар кўришни талаб қилиш билан бирга, ҳар қандай ижтимоий-иқтисодий келиб чиқиш ва шароитлардаги болалар билим олиши ва ривожланиши учун таълимни қайта кўриб чиқиш ва қайта тиклаш учун «ноёб имкониятни» тақдим этганлиги таъкидланади.\nЖаҳон банкига кўра, глобал таълим инқирозини учта қадам билан енгиб ўтиш мумкин — малакали ўқитувчиларни тайёрлаш ва жалб қилиш, тизимни энг замонавий технологиялар билан таъминлаш орқали ўқиш ва ўқитиш сифатини яхшилаш, тизимда бошқарувни кучайтириш ва унинг самарали ташкил этилишини таъминлаш.\nБироқ буларнинг аксарияти, юқорида таъкидланганидек, ҳукумат қарорлари ва тизим билан боғлиқ омиллар сирасига киради. Таълимда кутилган натижаларга эришиш биргина тизимга эмас, аҳоли даромадлари, таълимга нисбатан қарашлар, ота-оналар ўз билими ва савиясидан келиб чиққан ҳолда қабул қиладиган қарорларига боғлиқлигича қолаверади.\nЮқорида келтирилган тадқиқотлар натижалари, илмий далиллар ҳамда мутахассислар тавсияларидан келиб чиққан ҳолда хулоса қилиш мумкинки, таълим соҳасини ривожлантиришга қаратилган давлат сиёсати доирасида ишлаб чиқилган чора-тадбирларга қўшимча равишда қуйидаги масалаларга эътибор қаратиш мақсадга мувофиқ:\n1. Биринчи навбатда, шаҳар ва қишлоқ жойлар таълим инфраструктурасида мавжуд тафовутларни имкон қадар қисқартириш орқали таълимда тенгликни, жамиятда барча болаларнинг бир хил шарт-шароитларда таълим олишини таъминлаш зарур.\n2. Даромадлар тенгсизлигини имкон қадар қисқартириш. Жамиятда даромадлар тенгсизлигининг кучайиши қуйи даромадли ва юқори даромадли оилаларда ўсган болаларнинг академик натижалари орасидаги тафовутнинг кенгайишига, бундан ташқари, қуйи даромадли оилалар фарзандларининг олий таълимдаги иштироки даражаси пасайишига олиб келади. Оқибатда, билим ва малаканинг нотекис тақсимланиши келгусида даромадлар нотекис тақсимотининг авлоддан-авлодга ўтиб боришига сабаб бўлиши мумкин.\nШунингдек, аҳоли даромадларининг ошиши болаларнинг эрта ёшдан меҳнатга жалб қилиниши ва мактабни тарк этишининг олдини олади.\n3. Жамиятда аёллар фаоллигини оширишда асосий урғу фақатгина улар орасида бандликни таъминлаш ва касб-ҳунарга ўқитиш масалалари билан чекланиб қолмаслиги керак. Аёлларнинг фарзанд тарбияси ва таълим олиши жараёнидаги иштирокини ҳисобга олган ҳолда, уларнинг замонавий ва профессионал билим олиши учун зарур шарт-шароитларни яратиб бериш мақсадга мувофиқ.\nЖаҳон банки маълумотларига кўра, Ўзбекистонда 16−29 ёшдагиларнинг 26,4 фоизини меҳнатда, таълимда ёки профессионал тайёрлов курсларида банд бўлмаган ёшлар (NEET) ташкил қилади. Эътиборлиси шундаки, мамлакатда 16−29 ёшдаги аёлларнинг 44 фоизи NEET ёшлар тоифасига киради. Бу шу ёшдаги эркаклар NEET даражасидан тўрт баравар юқори.\n4. Таълимнинг мамлакат ижтимоий-иқтисодий тараққиёти, жамият фаровонлигида тутган ўрни ва аҳамиятини, етарли таълим даражасига эга бўлмасликнинг потенциал оқибатларини аҳолига чуқурроқ етказиш лозим.\n5. Шунингдек, ота-оналар иш ва шахсий ҳаёт мувозанатини сақлаши, ижтимоий масалалар, иш ва бошқа кундалик юмушлардан ҳоли тарзда фарзандларига етарли даражада вақт ажратишлари учун зарур чоралар ва тарғибот ишларини ташкил этиш фойдадан ҳоли бўлмайди.


Маурисио Почеттинонинг ўрнини эгаллади. Аргентиналик мураббий «Тоттенхэм»ни 2014 йилдан буён бошқариб келаётганди. Ўтган йили «Манчестер ...\nМўъжизага бир қадам: ЕЧЛ ярим финали ўйинига саноқли соатлар қолди\nЕвропа Чемпионлар лигасининг ярим финали доирасида «Тоттенхэм» – «Аякс» учрашуви ўтказилади. Чорак финал олдидан кўпчилик ярим финалда «Манчестер Сити» ва «Ювентус» учрашишини кутганди. Аммо аутсайдер ... синовдан ўтказади. Мўъжизага эса бир қадам қолди: уёғи финал! «Тоттенхэм» – «Аякс» 30 апрель. Лондон. «Тоттенхэм» стадиони. 00.00. Ҳакам: ...\nсўнг ЕЧЛ чорак финал босқичидан ўрин олган «Манчестер Сити» – «Тоттенхэм» ҳамда «Порту» – «Ливерпуль» жамоалари ўртасидаги ўйинлар бошланади. Жамоаларнинг ... бошлайдиган футболчилар номи маълум қилинди. «Манчестер Сити» – «Тоттенхэм» «Манчестер Сити»: Эдерсон, Уолкер, Компани, Ляпорт, Менди, ...\n2 декабрь куни Англия Премьер лигасининг 14-турида «Арсенал» ҳамда «Тоттенхэм» жамоалари ўртасидаги ўйин якунланди. Ўйинда 4:2 ҳисоб билан ... Пьер Эмерик Обамеянг (2та) ҳамда ҳимоячи Лукас Торрейралар киритди. «Тоттенхэм»дан Эрик Дайер ва Гарри Кейн гол уришга муваффақ бўлди. Айни ...\n«Барселона» «Тоттенхэм»ни мағлуб этди\nChampions Cup» тижорий турнири доирасида «Барселона» ва «Тоттенхэм» баҳс олиб боришди. Баҳснинг асосий таймлари 2:2 ҳисобида дуранг ... сафида асосан ёш футболчилар майдонга туширилганидан фойдаланиб «Тоттенхэм» иккита жавоб голи уришнинг уддасидан чиқди. Турнир қоидасига ...\n«Реал» клуби «Тоттенхэм»нинг 46 ёшли устози Маурисио Почеттино агенти билан боғланди. Бу ҳақда «Sports.ru» хабар бермоқда. Аргентиналик мутахассис мадридликлардан ...\nагенти Жорди Жота «Реал»нинг янги бош мураббийи «Тоттенхэм» устози Маурисио Почеттино бўлишини маълум қилди. «Реал» Асенсионга янги мавсумда келадиган мураббий жамоани айнан унинг атрофида ...


05-дарс – Islom Nuri\nМуxтарам ота-оналардан илтимос киламизки,\nкуйидаги насиxатларга кулок тутсинлар. Дин бу илмдир. Фарзандларининг xидоят\nтопишларини, иймонли, динни тўгри тушуниб ўсадиган мўмин бўлишини намозларида\nАллоxдан сўраб туриб, давомли дарс берсинлар. Ота- онанинг фарзандига киладиган\nдуоси ижобат килинадиган дуолардан саналади. Аллоx таоло барчангизни ва\nфарзандларингизни кулфи дилини очиб, сизларнинг кўзингизни кувонтирсин (Омин!).\n1. Савол: Болажоним, дунёдаги энг улуг китоб кайси? (Шу ўринда ота-она\nфарзандига бир неча китобни кўрсатиб, китобнинг нималигини билдирсин)\nЖавоб: Энг улуг китоб Куръондир.\n2. Савол: Куръон кимнинг сўзи?\nЖавоб: Куръон Аллоxнинг сўзлари.\n3. Савол: Болажоним, Куръон\nЖавоб: Xа дадажон, Куръон осмондан туширилган.\n4. Савол: Уни ким туширган?\nЖавоб: Уни Аллоx туширган.\n5. Савол: Болажоним, уни ким оркали туширган?\nАллоx Жаброил оркали туширган.\n6. Савол: Жаброил xам одамга ўхшайдими?\nЖавоб: Жаброил фариштадир.\n7. Савол: Болажоним, Жаброил\nКуръонни кимга олиб келган?\nЖавоб: Пайгамбаримиз Муxаммад соллаллоxу\n8.Савол: Куръонни ўкиб юрадиган болалар яхши\nЖавоб: Xа дадажон, ким Куръон ўкиса Аллоx уни яхши кўради.\nБолажоним, барака топ!


Дунёда коронавирусни юқтирганлар сони 3 млн.дан ошиб кетди ва бошқа янгиликлар - Hidoyat.uz\nАсосий саҳифа Янгиликлар Дунё янгиликлари Дунёда коронавирусни юқтирганлар сони 3 млн.дан ошиб кетди ва бошқа янгиликлар\nЧоп этилди Aprel 28, 2020 Дунёда коронавирусни юқтирганлар сони 3 млн.дан ошиб кетди ва бошқа янгиликларda fikr bildirishni o'chirish\n— Жон Хопкинс университети берган маълумотларга кўра, дунё бўйича коронавирусга чалинганлар сони 3 млн. нафардан ошди, 208 мингдан ортиқ бемор вафот этган, 878 мингдан зиёди тузалган.\n— коронавирус туфайли чегараларнинг ёпилиши 21 та давлатда бошқа касалликларга қарши вакциналар тақчиллигини келтириб чиқарди.\n— ХВЖ пандемия туфайли 170 та давлат аҳолиси даромадлари қисқаришини прогноз қилмоқда.\n— Туркия АҚШга коронавирусга қарши курашиш учун тиббий кўмак юборади. Қўшма Штатларда вирусга чалинганлар сони қарийб 973 минг кишига етди.\n— Германия аҳолисига жамоатчилик транспорти ва дўконларда маска тақиб юриш мажбурияти белгилаб қўйилди. Мамлакатда беморлар сони 158 минг, 5,9 минг инсон вафот этган.\n— Хитойлик олимлар Ухань шифохонаси ичидаги аэрозол томчиларида янги типдаги коронавируснинг РНК бўлакларини топишган. Хитойда 83,9 мингдан ортиқ одам вирусни юқтирган, 78 мингдан зиёд одам тузалган, 4,6 минг бемор вафот этган.\n— Афғон ҳукумати пандемия сабаб 12 мингдан зиёд маҳкумни озодликка чиқаради.


Қашқадарё вилояти ҳокими Муротжон Бердиалиевич Азимовнинг вилоятни 2021 йилги ижтимоий-иқтисодий ривожлантириш якунлари ҳамда 2022 йил учун белгиланган вазифалар юзасидан МУРОЖААТИ\nҲурматли депутатлар,тадбиркорлар, вилоят аҳолиси ва фаоллари, оммавий ахборот воситалари вакиллари!\nБугун мамлакатимиз миқёсида амалга оширилаётган кенг кўламли ислоҳотларнинг ҳамда устувор йўналишларининг мазмун-моҳияти ва мақсади - Янги Ўзбекистон қиёфасини яратишга хизмат қилади.\nМуҳтарам Президентимиз томонидан илгари сурилган, "Инсон-Жамият-Давлат" янги тамойили ҳамда "Инсон қадри учун" устувор тамойилини вилоятда тўлақонли амалга ошириш деганда - ҳар бир ватандошимизнинг ҳаётдан рози бўлиб яшаши,тинч ва хавфсиз ҳаёт кечириши, унинг ҳуқуқ ва эркинликлари таъминланишини назарда тутамиз.\nВилоят раҳбари сифатида, вилоятнинг ҳар бир фуқароси учун муносиб турмуш шароити ва замонавий инфратузилма, малакали тиббий хизмат кўрсатиш, сифатли таълим, ижтимоий ҳимоя тизими, соғлом экологик муҳит яратиб бериш йўлида ўз олдимизга бир қатор талаб ва вазифаларни қўйган ҳолда, уларни оғишмай амалга оширишга бурчли эканимизни таъкидлаб ўтмоқчиман.\nБугунги кунда бутун инсониятга таҳдид ва таҳлика солиб келаётган коронавирус пандемияси ва унинг оқибатида келиб чиққан глобал иқтисодий инқироз ва қийинчиликларни халқимизнинг букилмас иродаси, фидокорона меҳнати ва матонати, аҳоли ва давлат органларининг биргаликдаги саъй-ҳаракатлари туфайли мардона енгиб ўтмоқдамиз.\nҚўлга киритилаётган улкан муваффақиятлар замирида Сиз каби жонкуяр инсонларнинг кунни кун, тунни тун демасдан мардонавор олиб бораётган машаққатли ва шарафли меҳнати борлигини доимо англаймиз. Бу каби фидойилик Учинчи Ренессанс, Янги Уйғониш даври асосларини қуриш ва уни амалга оширишга хизмат қилади.\nИзчил ислоҳотларни ҳаётга тадбиқ этишда ўз меҳнати, салоҳияти ва иқтидори, фазилатлари билан улуш қўшаётган барча воҳадошларимизга самимий миннатдорлик билдираман.\nҲурматли юртдошлар, муҳтарам Президентимиз 2020 йил ноябрь ойида Қашқадарё вилоятига амалга оширган ташрифи давомида вилоятни ижтимоий, иқтисодий ривожлантириш бўйича белгилаб берган йўналишлари асосида ҳамда "Ёшларни қўллаб-қувватлаш ва аҳоли саломатлигини мустаҳкамлаш йили" Давлат дастури доирасида 2021 йилда амалга оширилган ишлар ҳақида қисқача тўхталиб ўтсам.\nБиринчи навбатда, жорий йил 1 декабрь ҳолатидаги вилоятнинг иқтисодий кўрсаткичларига эътиборингизни қаратмоқчиман.\nВилоят ялпи ҳудудий маҳсулоти 108,4 фоизни, саноат маҳсулоти ишлаб чиқариш 114,6 фоизни, халқ истеъмоли моллари ишлаб чиқариш 100,1 фоизни, хизмат кўрсатиш 118,5 фоизни, чакана савдо 111,8 фоизни, қишлоқ хўжалиги маҳсулотлари етиштириш 103,1 фоизни, пудрат ишлари 119,6 фоизни ташкил қилиб, барча йўналишларда ўсиш таъминланди.\nСаноат йўналиши бўйича Касби (164,6 фоиз), Нишон (149,4 фоиз), Миришкор (132,3 фоиз), Қарши (131,4 фоиз) туманлари ва Қарши шаҳрида (119,5 фоиз) юқори ўсиш суръатлари кузатилди.\nХудди шундай хизмат кўрсатиш соҳасида Деҳқонобод (110 фоиз), Нишон (106 фоиз) ва Касби (105 фоиз) туманларида кўрсаткичлар юқори даражани қайд этди.\nШуни алоҳида таъкидлаб ўтиш мумкинки, 2021 йилда инвестиция дастурлари доирасида вилоятда умумий қиймати 3 триллион 900 миллиард сўмлик 853 та ҳудудий ҳамда 157 миллион 200 минг АҚШ доллари миқдорида тўғридан-тўғри хорижий инвестиция ва кредитлар ҳисобига 6 та йирик лойиҳа тўлиқ қувватда ишга туширилди.\nЖумладан, Китоб туманида "Kitob ip yigiruv" МЧЖ ҚКнинг қиймати 24 миллион АҚШ доллари миқдоридаги 400 та иш ўрнига эга ип-калава ишлаб чиқариш ёки Қарши шаҳрида "Uz shoes" МЧЖ ҚКнинг қиймати 4 миллион 500 минг АҚШ долларлик 50 та иш ўрнига эга пойабзал ишлаб чиқариш лойиҳалари ўз фаолиятини бошлади.\nЖами ишга туширилган лойиҳалар ҳисобига вилоятда 7 минг 540 та янги иш ўрини ташкил этилиб, 75 миллиард сўмлик қўшимча солиқ базаси яратилди.\nМаҳаллийлаштириш дастури бўйича 69 та лойиҳа доирасида 357 миллиард сўмлик импорт ўрнини босувчи маҳсулот ишлаб чиқариш ҳисобига (прогноз 105,8 фоиз),4 миллион 500 минг АҚШ доллари миқдорида валюта маблағлари тежаб қолинди.\nХусусан, дастур доирасида Қарши шаҳрида "Бисс электроникс систем" МЧЖ замонавий телевизорлар (49 ва 55 дюмли), Қарши туманида "Промакс" МЧЖ тўлов терминали каби импорт ўрнини босувчи маҳсулотлар ишлаб чиқармоқда.\nЎзингизга маълум, вилоят саноат ишлаб чиқариши паст ривожланган ҳудуд ҳисобланади. Шундан келиб чиқиб, вилоятда бу соҳани ривожлантириш мақсадида мавжуд 28 та кичик саноат зонасидаги 76 гектар майдонга жойлаштирилган 151 та лойиҳадан 59 таси ишга туширилди ва 34 миллиард сўмлик маҳсулот ишлаб чиқарилиши йўлга қўйилиб, 751 та янги иш ўрни яратилди.\nКейинги эътиборингизни қаратадиган йўналиш - тадбиркорликни давлат томонидан қўллаб-қувватлаш орқали унинг янада ривожлантириш ҳисобланади.\nЖаҳон тажрибасидан маълумки, камбағалликни қисқартиришнинг ягона йўли - тадбиркорликни ривожлантиришдир!\nПандемиянинг тадбиркорлик фаолиятига таъсирини юмшатиш, уларни қўллаб-қувватлаш мақсадида биргина жорий йилнинг ўзида Муҳтарам Президентимизнинг 20 га яқин фармон ва қарорлари қабул қилингани, бу борадаги ислоҳотларнинг самараси ўлароқ, вилоят аҳолисининг тадбиркорликка ишончи ва қизиқиши ортиб бораётганини кўришимиз мумкин.\nРеспубликада тадбиркорликни ривожлантириш борасида мустаҳкам ҳуқуқий асос яратилгани ҳамда Президентимиз "2021 йил - Қашқадарёда тадбиркорликни ривожлантириш йили" деб эълон қилгани натижасида вилоятдаги тадбиркорлик субъектлари сони 61 минг 512 тага, кичик бизнеснинг ялпи ҳудудий маҳсулотдаги улуши 69 фоизга, (2020 йил якунида 60,1 фоиз), саноатда 25 фоизга, хизмат кўрсатишда 75 фоизга, бюджет тушумидаги улуши эса 58 фоизга етказилди.\nОилавий тадбиркорликни кенг жорий этишда хизмат кўрсатиш соҳаларини тармоқлар кесимида ривожлантиришга асосий эътибор қаратилмоқда.\nЭнг асосийси, бугунги кунда вилоятда фаолият кўрсатаётган тадбиркорлик субъектларининг 49 фоиздан ортиғи ўтган 3 йилда ташкил этилганлигини алоҳида таъкидлаш лозим.\nТадбиркорларга яратилаётган бу каби эркинлик ва имкониятлардан келиб чиқиб, 2021 йилнинг 11 ойида вилоятда 9 минг 15 та янги кичик бизнес субъектлари ташкил этилган бўлса, йил охирига қадар ушбу рақамни 10 мингтадан оширишни олдимизга мақсад қилиб олганмиз.\nТадбиркорлик йўналишида Бош вазир қабулхоналарига келиб тушган 6 минг 968 та мурожаатда тадбиркорлар томонидан кўтарилган муаммо ва масалаларнинг 99 фоизи ижобий ҳал этилди.\nШундай бўлсада, тадбиркорлар мурожаатларида бўш ер ва бино ажратиш, муҳандислик ва коммуникация тармоқларига уланиш, кредит олиш ва гаров таъминоти, мансабдор шахсларнинг ҳаракати ва ҳаракатсизлиги устидан шикоятлар асосий ўринда қолмоқда.\nБарчангизга маълум, Муҳтарам Президентимизнинг ташаббуслари билан ер майдонини ажратишнинг шаффоф ва адолатли механизми жорий этилди.\nМазкур механизмни амалиётда самарали қўллаш нуқтаи назарида вилоятдаги бўш ер майдонлари бўйича ўтказилган хатловда аниқланган 8 минг 93 та ер участкасидан 4 минг 797 таси ёки 59 фоизи онлайн аукционга чиқарилди ва қолган ер майдонларини савдога чиқариш бўйича ишлар олиб борилмоқда.\nТадбиркорларни молиявий жиҳатдан қўллаб-қувватлаш мақсадида оилавий тадбиркорликни ривожлантириш бўйича 25 минг 325 та лойиҳага 641 миллиард сўм кредитлар ажратилди. Бунинг ҳисобига вилоятда 28 минг нафар аҳолининг бандлиги таъминланди.\nҲунармандчилик лойиҳаларини амалга ошириш учун 274 та лойиҳага 8 миллиард 800 миллион сўм (режа 5,3 миллиард сўм) кредит ажратилиши натижасида 814 нафар ҳунарманд янгидан иш бошлади ва уларга 4 минг 317 нафар шогирд бириктирилди.\nЎтган даврда бу соҳада 5 минг 131 та янги иш ўрни яратилиб, ҳунармандчилик билан банд бўлганлар сони 18 минг 939 нафарга етказилди.\nБарчангизга маълум, вилоят хизмат кўрсатиш соҳаси паст даражада ривожланган ҳудуд ҳисобланади.\nШу муносабат билан, жорий йилда бу соҳани ривожлантиришга ҳам асосий эътибор қаратилди.\nРақамларга мурожаат қиладиган бўлсак, вилоятда хизмат кўрсатиш соҳасида фаолият юритаётган тадбиркорлик субъектлари 22 минг 137 тани ташкил этиб, ўтган йилнинг мос даврига нисбатан 4 минг 174 тага ёки 23 фоизга ошди.\nЖорий йилнинг ўтган 11 ойида хизматлар ҳажми 12,1 триллион сўмни ташкил этиб, 19,5 фоизга ўсишига эришилди.\nЖорий йилда хизмат кўрсатиш соҳасида 925 миллиард сўмлик 329 та янги лойиҳа ишга туширилиб, 4 минг 700 дан ортиқ янги иш ўринлари яратилди ҳамда ялпи ҳудудий маҳсулот таркибида хизматлар улуши ўтган йилги 30,8 фоиздан 34,1 фоизга кўтарилди.\nМасалан, Китоб туманида "LIFE CLINIC" МЧЖ умумий қиймати 22,5 миллиард сўмлик замонавий тиббий хизмат кўрсатиш маркази лойиҳасини ишга тушириб, 55 та янги иш ўрни яратди.\nЎзингизга маълум, вилоят туризм салоҳияти юқори бўлган ҳудуд ҳисобланади, шунга кўра, жорий йилда 294 та уй меҳмонхонаси ташкил этилиб, 20 та янги транспорт йўналиши йўлга қўйилди.\nТаъкидлаш жоиз, иқтисодий ўсишнинг асосий кўрсаткичларидан бири давлатнинг экспорт салоҳияти ҳисобланади. Шу муносабат билан, экспортни қўллаб-қувватлаш борасида ҳам вилоятда талайгина ишлар амалга оширилди.\nБунинг ҳисобига вилоятда бугунга қадар 209 миллион долларлик саноат ва қишлоқ хўжалиги маҳсулотлари экспорти йўлга қўйилди. Йил охирига жами экспорт ҳажмини 215 миллион 300 минг долларга етказишни ва ўтган йилга нисбатан 166 фоиз ўсишга эришишни олдимизга мақсад қилиб қўйганмиз.\nМуҳтарам Президентимиз ташаббуси билан амалга оширилаётган барча ислоҳотлар замирида биргина мақсад - аҳоли бандлигини таъминлаш, даромадларини ошириш, ишсизликни қисқартириш ҳамда аҳоли турмуш даражасини яхшилаш ётибди. Шундан келиб чиқиб, вилоятда бу йўналишдаги ишларга ҳам алоҳида эътибор қаратилиб, 2021 йил 1 декабрь ҳолатига 114 минг 316 нафар аҳоли бандлиги таъминланди ҳамда йил бошида қайд қилинган 11,1 фоиз ишсизлик даражаси 10 фоизга туширилди.\nВилоятда аҳолининг уй-жойга бўлган эҳтиёжи юқори даражада сақланиб турибди. Шундан келиб чиқиб, аҳолини арзон ва сифатли уй-жойлар билан таъминлаш мақсадида, уй-жой билан таъминлаш дастури доирасида 2021 йилда 2 минг 960 та хонадонли 84 та кўп қаватли уйда қурилиш ишлари бошланиб, ҳозиргача 1 минг 792 та (51 фоиз) хонадон фойдаланишга топширилди, қолган 1 минг 693 та (49 фоиз) хонадон эса йил якунига қадар фойдаланишга топширилади.\n"Обод қишлоқ" ва "Обод маҳалла" дастурлари доирасида 26 та қишлоқ ва 4 та маҳаллада 1 минг 99 та объектда 498 миллиард сўмлик қурилиш-таъмирлаш ишлари бажарилди.\nЖумладан, 2 минг 47 та якка тартибдаги уй-жойлар ҳамда 15 та кўп хонадонли уй-жойлар таъмирланиб, атрофи ободонлаштирилди, 409,3 километр ичимлик суви, 216,5 километр электр тармоқлари ва 515,4 километр йўлларда таъмирлаш ишлари бажарилди, 1 минг 74 дона газ баллони аҳолига етказиб берилди, 82 та ижтимоий соҳа ҳамда 170 та бозор инфратузилмаси объекти янгидан қурилиб, таъмирланди.\nВилоят аҳолисини энг кўп қийнаб келаётган масалалардан яна бири бу ички йўлларнинг ҳолатидир. Вилоят ҳудудидаги мавжуд 18 минг 548 километр ички автомобиль йўлларининг 47 фоизи ёки 8 минг 668 километр таъмирга муҳтожлиги Муҳтарам Президентимиз томонидан эътиборга олиниб, бюджетдан ажратилган 329 миллиард 500 миллион сўм маблағ ҳисобидан 965 километр йўллар ва 33 та кўприкда қурилиш ва таъмирлаш ишлари бажарилди.\nВилоят аҳолисини ичимлик суви билан таъминлаш масаласи ҳам республика бўйича энг паст даражада сақланиб қолмоқда. Шунга кўра, ажратилган 235 миллиард 600 миллион сўм маблағ эвазига қурилиш ишлари бошланиб, 47 та ичимлик суви объектидан 30 тасида 427,6 километр ичимлик сув тармоғи фойдаланишга топшириш арафасида, 17 тасида эса қурилиш ишлари давом этмоқда. Мазкур лойиҳалар амалга оширилиши ҳисобига 398 минг нафар аҳоли ичимлик суви билан таъминланиб, қамров 49 фоизга етказилади.\nВилоятда электр энергия таъминотини яхшилаш мақсадида жорий йилда1 минг 500 километр электр узатиш тармоқларида ва 400 дона трансформатор пунктларида қурилиш ва модернизация ишлари амалга оширилиши ҳисобига 479 та маҳалладаги 271 минг аҳоли хонадонига етказиб берилаётган электр энергия сифати яхшиланди.\nВилоятда газ таъминоти тизимини яхшилаш мақсадида 5 километр газ тармоғи янгидан қурилди, 16 километр газ тармоғи мукаммал ва 76 та газ тақсимлаш шохобчаси жорий таъмирланди.\nБундан ташқари, аҳоли истеъмолчилари хонадонларига 113 минг 135 та электрон газ ҳисоблаш ускуналари ўрнатилди.\nИнвестиция дастурига кўра қурилиш ишлари олиб борилган 299 та ижтимоий соҳа ва инфратузилма объектидан жорий йилда ишга тушириш режалаштирилган 252 таси тўлиқ фойдаланишга топширилиб, қолган 47 та объектда қурилиш ишлари давом этмоқда.\nХусусан, қарийб 800 миллиард сўм маблағ ҳисобига 781 та мактаб таъмирланди, шундан 98 та мактаб биноси янгидан қурилди.\nМаълумки, рақамли технологиялар ҳаётимизга шиддат билан кириб келмоқда, бугунги кунда ҳаётимизни интернетсиз тасаввур қилиш қийин.\nВилоятда замонавий телекоммуникация хизматларидан фойдаланиш имкониятларини кенгайтириш мақсадида 3,8 минг километр оптик толали алоқа линиялари қурилди.\n56 минг 800 абонентга мўлжалланган кенг полосали қурилмалар ҳамда 324 та таянч станциялари ўрнатилди ва модернизация қилинди. Натижада, юқори тезликдаги интернет хизматлари билан қамраб олиш даражаси 86 фоизга етказилди.\nШунингдек, вилоятдаги жами 1 минг 856 та (99,5 фоиз) ижтимоий соҳа объектларига оптик толали алоқа линиялари тортилди.\nБундан ташқари, бу соҳага малакали мутахассисларни жалб қилиш мақсадида, барча туман ва шаҳарлар марказларида IT-марказлар ишга туширилиб, ушбу марказларда бугунги кунга қадар 4 минг 705 нафар тингловчи ўқитилди.\nҚишлоқ хўжалиги соҳаси вилоятни асосий таянч тармоғи ҳисобланади, жорий йилда бу соҳада ҳам катта амалий ишлар амалга оширилди. Натижада 2021 йилдаги табиат инжиқликлари ва иқлим ўзгаришларига қарамасдан вилоятимиз бўйича 686 минг 600 тонна ғалла, 393 минг 500 тонна пахта, 399 минг 700 тонна сабзавот, 147 минг тонна картошка, 158 минг тонна полиз маҳсулотлари, 140 минг тоннага яқин мева, 2 минг 142 тонна пилла, 223 минг 700 тонна гўшт, 883 минг тонна сут, 347 миллион 500 минг дона тухум тайёрлашга эришилди.\nВилоят бўйича жами 20 триллион 760 миллиард сўмлик қишлоқ хўжалиги маҳсулотлари етиштирилиб, 40 миллион АҚШ доллари қийматидаги қишлоқ хўжалиги маҳсулотлари экспорт қилинди.\nБу соҳадаги ислоҳотларни амалга ошириш учун вилоятда 46 та кластер, шундан 17 таси пахта-тўқимачилик (135,9 минг гектар), 21 таси ғаллачилик (140 минг гектар) ҳамда 8 таси мева-сабзавотчилик йўналишида (3,7 минг гектар) фаолият юритмоқда.\nКластер тизимига ўтилганлиги натижасида пахтачиликда ҳосилдорлик 26 центнердан 29 центнерга, ғаллачиликда 53 центнердан 57 центнерга ўсишига эришилди.\nВилоятда етиштирилаётган 136 минг тонна пахта толасини қайта ишлаш даражаси тўрт ярим баробарга ошиб 52,2 фоизга, ип-калава ишлаб чиқариш 6 баробарга, тайёр маҳсулот - уч ярим баробарга ортди, экспорт ҳажми 110 миллион АҚШ долларига кўпайди.\nВилоятда экин ерларини кенгайтириш мақсадида фойдаланишдан чиқиб кетган 35 минг 178 гектар ер майдонлари ўзлаштирилди.\nЖорий йилда сув тежовчи технологиялар жорий қилинган 16 минг 173 гектар майдоннинг 11 минг 180 гектарига 85 миллиард 500 миллион сўмлик субсидия маблағлари ўзлаштирилди.\nЯнгидан ташкил этилган 5 минг 883 гектар интенсив боғ ва 3 минг 83 гектар токзорлар учун 14 миллиард 500 миллион сўмлик субсидия маблағлари ажратилди.\nЧорвачилик соҳаси ҳам вилоятда драйвер ҳисобланади. Рақамларга мурожаат қиладиган бўлсак, вилоятда республиканинг 12 фоиз гўшт маҳсулотлари етиштирилади.\nБу соҳада 196 та лойиҳа бўйича Россия, Германия, Австрия, Қозоғистон ва бошқа давлатлардан 9 минг 336 бош қорамол, 48 та лойиҳа доирасида 26 минг 820 бош қўй-эчки олиб келинди.\nЎзингизга маълум, вилоятда балиқ етиштириш бўйича имкониятлар жуда катта, шундан келиб чиқиб жорий йилда 26 нафар ташаббускор томонидан 19 миллиард 215 миллион сўмлик банк кредитлари ҳисобига 122 гектар сунъий сув ҳавзаларда балиқчилик лойиҳалари амалга оширилди.\nРеспубликамиз миқёсида олиб борилаётган "Яшил макон" умумиллий ҳаракати доирасида 16 миллион тупдан ортиқ кўчат экиш режалаштирилиб, ҳозирга қадар 5,6 миллион туп дарахт экилди.\nҚишлоқ хўжалигида техникалардан кенгроқ фойдаланиш ўзининг ижобий самарасини бермоқда, шу муносабат билан жорий йилда 521 миллиард сўмлик 1 минг 387 дона ҳар хил турдаги қишлоқ хўжалиги техникалари харид қилинди.\nИжтимоий ҳимоя - халқимизга хос азалий қадриятдир.\nҚарийб 2 йилдан бери бутун дунёда давом этаётган пандемия иқтисодиётга катта зарба бериши билан бирга фуқароларимиз ҳаёт тарзига ҳам ўзининг салбий таъсирини кўрсатди. Мана шундай оғир дамларда ҳар бир фуқаронинг дардини ўз дарди деб билган давлатимиз раҳбари томонидан дунёда андазаси бўлмаган "Аёллар дафтари", "Ёшлар дафтари", "Темир дафтар" жорий қилиниши ҳисобига оғир ижтимоий аҳволга тушиб қолган 55 минг 381 нафар фуқарога 83 миллиард сўмлик турли кўринишдаги ёрдамлар кўрсатилди.\nХусусан, "Темир дафтар"да турган 13 мингга яқин кам таъминланган оилаларни ижтимоий қўллаб-қувватлаш учун "Саховат ва кўмак" жамғармаси ҳисобидан 22 миллиард сўм маблағ йўналтирилди.\nШунингдек, ушбу дафтардаги 11 минг 686 та оиланинг 25 минг 176 нафар 18 ёшга тўлмаган болаларига 12 миллиард 588 миллион сўм бир марталик ёрдам кўрсатилди.\n"Аёллар дафтари" билан ишлаш тизими доирасида 71 мингдан зиёд хотин-қизларга 25 миллиард сўмлик манзилли ёрдам кўрсатилди. Жумладан, 26 мингга яқин хотин-қизлар бандлиги таъминланди, 5,9 мингдан зиёди тадбиркорлик бўйича ўқитилди ҳамда 4,5 минг нафарига 63 миллиард сўмлик имтиёзли кредитлар ажратилди. 840 нафар I гуруҳ ногиронлиги бўлган хотин-қизларнинг уй-жойлари таъмирлаб берилди, нотурар жойларда ва ижарада яшаб келаётган 257 нафар аёл уй-жой билан таъминланиб, уй-жойга муҳтож 106 нафар хотин-қизга хонадон сотиб олишлари учун бошланғич тўлов тўлаб берилди.\n10 минг 500 нафар тиббий ҳимояга муҳтож хотин-қизни стационар ва амбулатор шароитда даволаш ишлари амалга оширилди.\n"Ёшлар дафтари"га киритилган 50 минг 329 нафар ёшнинг 47 минг 517 нафари (94,4 фоиз) дафтардан чиқарилди. Дафтардаги 18 минг 992 нафар ёшга 23 миллиард 460 миллион сўмлик молиявий кўмак берилиб, ижтимоий қўллаб-қувватланди.\nВилоятда маънавий-маърифий ишлар ҳам диққат марказда бўлди.\nҲурматли Президентимиз кўрсатмаларига асосан республикада биринчилардан бўлиб Қарши шаҳрида замонавий ва барча қулайликларга эга Маънавият маскани, Шаҳрисабз туманида Маънавият ва маърифат маскани бинолари фойдаланишга топширилди.\nЖорий йил сентябрь ойида Шаҳрисабз шаҳрида "Амир Темур дунё олимлари ва адиблари нигоҳида" деб номланган илмий-амалий анжуман ўтказилди. Унда АҚШ, Франция, Германия, Россия, Туркия, Миср, Уммон, Эрон, Покистон, Озарбайжон каби 14 та мамлакатдан 20 га яқин нуфузли меҳмонлар иштирок этди.\n"Қадринг баланд бўлсин, она тилим!" республика танловида "Давлат тили устуворлиги таъминланган энг намунали ҳудуд" йўналиши бўйича Китоб тумани ҳокимлиги 3-ўринни, куни кеча (2021 йил 15 декабрь) Республика Маънавият ва маърифат марказида ўтказилган "Энг намунали туман" кўрик-танловида Шаҳрисабз тумани ҳам 3-ўринни эгаллади.\nВилоятнинг туризм соҳаси ҳам тўлиқ ишга солинмаган драйвер йўналишлардан биридир.\nТуристлар ва вилоятимиз меҳмонларига қулай шарт-шароитлар яратиш мақсадида жорий йилда 5 та меҳмонхона,1 та хостел, 15 та хусусий даволаниш маскани ва 102 та уй меҳмонхонаси 1 та туроператор соҳада ўз фаолиятини бошлаши ортидан 254 та янги иш ўрни яратилди, туризм соҳасидаги иш ўринлари сони 1 минг 370 тага етказилди.\nЖорий йил вилоятга 680 мингта маҳаллий ва 47 минг 300 та хорижий туристлар ташриф буюрди.\nВилоят туризм салоҳиятини тарғиб этиш мақсадида Ҳиндистон, Исроил, Италия, Корея, Малайзия, Туркия каби давлатлар билан ҳамкорлик қилиш бўйича келишувга эришилди.15 та хорижий ОАВ вакиллари вилоятга ташриф буюрди, вилоят туризм салоҳиятини хорижий давлатларга тарғибот ишлари амалга оширилди.\nСпорт, соғломлаштириш йўналишида ҳам сезиларли ютуқларга эришилди. Жумладан, жорий йилда республика ва халқаро мусобақаларда вилоят спортчилари томонидан 1 минг 76 та медаль, шундан, 2 та Паралимпия ўйинларида, 17 та жаҳон чемпионати ва кубокларида, 34 та Осиё чемпионати ва кубокларида, 962 та Ўзбекистон чемпионати ва кубокларида, 61 та халқаро спорт мусобақаларида қўлга киритилди. Медалларнинг 283 таси олтин, 316 таси кумуш ва 477 таси бронзани ташкил этади.\nТокио шаҳрида ўтказилган Ёзги олимпия ўйинларида 1 та ва Паралимпия ўйинларида 3 нафар вилоятимиз вакили иштирок этиб, 2 та кумуш медални қўлга киритди.\n"Насаф" футбол жамоамиз тарихида иккинчи маротаба Ўзбекистон кубоги соҳиби бўлди ҳамда Осиё конфедерациялар кубоги финалчисига айланди.\n2021 йилда бокс бўйича Қашқадарёнинг тарихида янги саҳифа очилди. Боксчи қизимиз Райҳона Қодирова Олимпиада ўйинлари иштирокчиси бўлган бўлса, 18 ёшли Азизбек Тожиев Ўзбекистон чемпионатида эркаклар ўртасида 71 килограмм вазн тоифасида чемпионликни қўлга киритди.\nҲурматли юртдошлар, барча соҳаларда маррани баланд олиб, демократик ислоҳотлар йўли - биз учун яккаю ягона ва энг тўғри йўл эканини кундалик фаолиятимизга айлантириш - пировард мақсадимиздир.\nПрезидентимизнинг вилоятга ташрифлари чоғида берган кўрсатма ва тавсиялари асосида, Қашқадарё вилоятининг буюк тарихи, меросини ўрганиш ва татбиқ этиш, салоҳияти юксак заминнинг мавжуд ресурсларидан унумли фойдаланиш ҳамда меҳнатсевар одамларининг қобилиятларини қўллаб-қувватлаш борасида аниқ режалар тузилганлиги ҳақида таъкидламоқчиман.\nВилоятда 2022 йилда ҳам макроиқтисодий барқарорлик сақланиб қолади. Жумладан, ялпи ҳудудий маҳсулот 106,5 фоизга, саноат маҳсулотлари ҳажми 106,8 фоизга, қишлоқ хўжалиги маҳсулотлари 103,4 фоизга, хизмат кўрсатиш ҳажми 122 фоизга ўсиш таъминланади.\nАҳоли жон бошига ялпи ҳудудий маҳсулот ҳажми 104,2 фоизга оширилади ва 13 миллион 938 минг сўмга етказилади.\nСолиқ базасини кенгайтириш ҳамда солиқларни йиғувчанлигини ошириш орқали бюджетга 3 триллион 677 миллиард 500 миллион сўм тушум таъминланади.\nХизматлар соҳасида вилоят ҳудудидан ўтадиган халқаро ҳамда республика аҳамиятидаги йўлларда 522 та (21,7 га) ер майдонларида савдо ва хизмат кўрсатиш мажмуалари ташкил этилади.\nМажмуалар, замонавий архитектура талабларига мос савдо шохобчалари, ошхона, кафе, меҳмонхона, автомобилларга хизмат кўрсатиш шохобчалари, мотель, санитария узеллари ва душ хизматларини ўз ичига олади.\nМасалан, Чироқчи тумани А-378 халқаро аҳамиятидаги автомобиль йўли бўйидаги Олтин дала маҳалласида 5,5 гектар майдонда комплекс савдо ва хизмат кўрсатиш объектлари ташкил этилади.\nВилоятда 105 мингдан ортиқ аҳоли бандлиги таъминланади. Бу ишларни амалга оширишда ҳар бир маҳаллада иш бошлаётган тадбиркорликни ривожлантириш, аҳоли бандлигини таъминлаш ва камбағалликни қисқартириш масалалари бўйича 793 нафар ҳоким ёрдамчиси ўрни каттадир. Ҳоким ёрдамчилари ўз "бюджети" доирасида субсидиялар бериш, жамоат ишларини ташкил этиш ҳамда касбга ўқитишга маблағ ажратиш, маҳаллаларда оилавий тадбиркорлик учун кредитлар бериш орқали 82 минг 642 нафар аҳолини банд қилади.\nИжтимоий ва ишлаб чиқариш инфратузилмасини ривожлантириш ҳамда инвестиция лойиҳалари ҳисобига 22 минг 410 нафар аҳоли банд бўлади.\nВилоятда ишсизлар ва ёшларни касб-ҳунарга ўқитишнинг мутлақо янги тизими жорий этилади. 92 та маҳаллада касб-ҳунарга ўқитиш масканлари иш бошлайди. Эҳтиёжни ҳисобга олган ҳолда биринчи навбатда Ғузор, Муборак, Миришкор, Косон туманларида касб-ҳунарга ўқитиш марказлари ташкил этилади.\nБарча касб-ҳунар марказлари вилоятдаги иккита йирик субъект - Шўртангазкимё мажмуаси ва Муборак газни қайта ишлаш заводига бириктирилади.\nҚарши туманида "Ҳунармандчилик маркази"ни, Касби туманида "Кулолчилик маркази"ни ташкил этиш, Шаҳрисабз шаҳрининг Оқсарой майдонидаги Чорсу бозори биносида каштачилик, атлас, адрас, аъло бахмал тўқиш ўргатиладиган "Ҳунармандлар маркази" ташкил қилиш ва ёшларни ўқитиш келгуси йил режасига киритилган. Вилоятда ҳунармандчиликни ривожлантириш учун 45 миллион АҚШ доллари миқдорида имтиёзли кредитлар ажратилади.\nСекторларда аҳолининг ижтимоий ҳимояга муҳтож қатламини маҳаллабай хатлов ўтказган ҳолда "Темир дафтар", "Аёллар дафтари" ва "Ёшлар дафтари"га киритиб бориш давом эттирилади.\nВилоятда кичик ва ўрта бизнесни қўллаб-қувватлаш учун 100 миллион АҚШ доллари миқдорида қўшимча ресурслар ҳамда тадбиркорларга кредит фоиз тўловларини компенсация қилишга қўшимча 100 миллиард сўм ажратилади.\nЧироқчи, Деҳқонобод, Касби, Миришкор ва Нишонтуманларида янги ташкил этиладиган тадбиркорлик субъектлари учун 2025 йил 1 январга қадар фойда солиғи ставкаси 50 фоизга пасайтирилади ҳамда ер, мол-мулк, айланмадан солиқлар тўлашдан озод этилади.\nНатижада, 10 минг 300 нафар тадбиркор янгидан фаолиятини бошлайди. Бунда оилавий корхона ташкил этишга устувор аҳамият қаратилади.\nИнвестициялардан самарали фойдаланиш ҳамда экспорт ҳажмини ошириш бўйича "пастдан-юқорига" тамойили асосида, янги тизим йўлга қўйилади.\nҲудудларда истиқболли лойиҳалар ишлаб чиқувчи "лойиҳа гуруҳи" ташкил этилади ва вилоят салоҳиятидан келиб чиқиб, инвестиция ва экспорт стратегияси ишлаб чиқилади.\nШакллантирилган инвестиция лойиҳаларини молиялаштириш мақсадида салоҳиятли тадбиркорлар иштирокида холдинг компания ташкил этилади. Бунда тўғридан-тўғри инвестициялар жамғармаси лойиҳаларнинг 30 фоизгача қисмини молиялаштириш бўйича ишлар йўлга қўйилади.\nВилоят ҳудудларини жадал ривожлантириш мақсадида умумий қиймати 49,3 триллион сўмлик 748 та ҳудудий ҳамда умумий қиймати 162 миллион доллар бўлган 98 та хорижий инвестиция лойиҳаси амалга оширилади.\nВилоятда экспорт ҳажми 1,4 баробарга оширилиб, 238 миллион АҚШ долларига етказилади. Бунда, экспорт таркибида қўшилган қийматга эга тайёр маҳсулотлар улуши 45 фоиздан оширилади, экспортчи корхоналар сони 2 баробарга кўпайтирилади.\nЕвропа бозорларига кириш учун қайта ишланган мева-сабзавот маҳсулотларига "Қашқадарё бренди" жорий этилади.\nВилоятда нефть-газ саноатини ривожлантириш бўйича ҳам йирик лойиҳалар амалга оширилади.\nШўртан газ кимё комплексининг ишлаб чиқариш қувватини ошириш орқали полиэтилен ишлаб чиқаришни йилига 405 минг тоннага етказиш, 100 минг тонна полипропилен ишлаб чиқаришни ташкил қилиш, 50 минг тонна пиролиз дистиллятини олиш эвазига 800 та янги иш ўрни яратилади.\nСаноат тармоқларини драйвер йўналишларидан келиб чиқиб, Чироқчи, Нишон ва Косон туманларида гўшт ва сутни чуқур қайта ишлашга ихтисослашган алоҳида "Қашқадарё бренди" яратилади.\nВилоятда етиштириладиган пилла хом ашёсини қайта ишлаш даражаси 100 фоизга етказилиб, 233 минг погонаметр ипак мато ва 80 дона ипак гиламлари ишлаб чиқарилади.\nБунинг учун 2022 йилда 40 минг 200 қути ипак қурти парваришланиб, 2 минг 300 тонна тирик пилла етиштирилади ҳамда озуқа базасини ривожлантириш учун 12 миллион туп тут кўчати экилади.\nВилоятда саноат тармоғини барқарор ривожлантириш учун саноат зоналари фаолияти кенгайтирилади.\nҚарши аэропорти ёнидаги алоҳида солиқ ва божхона имтиёзлари тадбиқ этиладиган барча инфратузилмага эга 120 гектар майдонда, саноат технопарки ҳамда Китоб туманида Ургут эркин иқтисодий зонаси филиали фаолияти йўлга қўйилади.\nБундан ташқари 6 та туманда кичик саноат зоналари ташкил қилинади.\nИқтисодиётда давлат иштирокини қисқартириш мақсадида 73 та давлат активлари 71 миллиард сўм бошланғич қийматда оммавий савдоларга чиқарилади.\nБўш турган бинолардан самарали фойдаланишни ташкил этиш мақсадида инвестиция мажбурияти билан сотилган 97 та объект негизида 157 миллиард сўм ва 8 миллион доллар миқдорида лойиҳаларни ишга тушириш ҳисобига 1 минг 800 та янги иш ўрни яратилади.\nТранспорт ва инфратузилмани ривожлантириш мақсадида,барча манбалар ҳисобидан йўналтириладиган 211 миллиард сўм маблағ эвазига 680 километр узунликдаги ички йўллар ва кўчалар ҳамда 10 та кўприк таъмирланади.\nҚарши шаҳридан Қарши тумани Қовчин қишлоғида жойлашган "Абу Муин Ан-Насафий" зиёратгоҳига борадиган 30 километр йўл замонавий лойиҳа асосида реконструкция қилинади.\n"Uzbekistan GTL" заводи учун Нишон-Кенгсой станциялари оралиғида 1,5 километр айланма темир йўл қурилади.\nВилоятда сифатли жамоат транспорти хизматини йўлга қуйиш учун 74 та автобус ва 46 та микроавтобус сотиб олинади.\nТранспорт етиб бормаган олис ҳудудларда янги 10 та автобус йўналишлари ташкил этилади. Деҳқонобод ва Шаҳрисабз туманларидаги автостанциялар реконструкция қилинади.\n24 та объектда 101,6 миллиард сўм маблағ эвазига 433,2 километр ичимлик суви тармоғи ётқизилади, 11 та сув иншооти қурилади ва реконструкция қилинади. Натижада 2022 йил якунига келиб аҳолини ичимлик суви билан таъминланиш даражаси 53,6 фоизга етказилади.\nЭнергия таъминоти сифатини яхшилаш ҳамда барқарорлигини таъминлаш мақсадида, 1 минг 215 километр электр тармоғи, 3 та нимстанция ва 333 та трансформатор қурилиб, реконструкция қилинади.\n2022 йилда 8,1 километр газ тармоқлари мукаммал таъмирланади ва реконструкция қилинади, 465 та газ регуляторлар ва 37 минг 674 та электрон газ сарфини ҳисоблаш ускунаси ўрнатилади.\nАҳолини уй-жой билан таъминлаш мақсадида 2 минг 600 та уй-жой учун 729 миллиард сўм ипотека кредитлари ҳамда 2 мингта уй учун 83 миллиард 200 миллион сўм субсидиялар ажратилади.\nМаҳаллий бюджет даромадларини ошириб бажарилган қисми ҳисобидан 60 та уй-жой сотиб олинади ва улар хотин-қизлар, ногиронлиги бўлган шахслар, етим болалар ва ота-она қарамоғидан маҳрум бўлган болаларга белгиланган тартибда берилади.\nШу ўринда, Қарши шаҳридаги Шодлик маҳалласида жойлашган ётоқхона масаласига ҳам тўхталиб ўтишим жоиз. Ижтимоий тармоқларда ёритилган мазкур муаммони жойига бориб, ўзим ўргандим. Аҳоли билан мулоқотда бўлдим. Мени қаттиқ ташвишга солгани, ётоқхонада ҳеч қандай шароити бўлмаган хоналарда яшаётган фарзандлар таълим-тарбияси ва тақдири қандай кечади.\nТезлик билан бу ерда ҳомийлик асосида таъмирлаш ишлари бошлаб юборилди. Вилоят раҳбари сифатида айтишим керак, ётоқхонада турадиган ҳар бир инсоннинг тақдири алоҳида эътиборга олинган. Талабга кўра, уй-жойга эҳтиёжи бор бўлган фуқароларга уй-жой берилади, даволаниши зарур бўлганларга тиббий хизмат кўрсатилади, ёлғиз, боқувчисини йўқотган одамларнинг тақдири ҳам эътиборимизда.\nШу ўринда, депутатлар, вилоят фаолларига мурожаат этмоқчиман.\nКенгашлар ҳузурида ташкил этилган "Халқпарвар" комиссиялари ишини фаоллаштиришимиз керак.\nАҳолининг уй-жойга бўлган мурожаатини ўрганиш, асосли таклиф бериш ва талабга кўра уй-жой билан таъминланишида албатта мазкур комиссиянинг адолатли ёндашувларига, таклифларига таянамиз.\n2022 йилдан бошлаб "Боғдод тажрибаси" асосида уй-жойлар, ишлаб чиқариш, саноат ва ижтимоий инфраструктура объектларини ўз ичига олган Янги Ўзбекистон массивлари барпо этилади.\nБиринчи босқичда, Косон туманининг Дўстлик ва Яккабоғ туманининг Айғиркўл маҳаллалари ҳудудидан кўп қаватли турар жойлар барпо этиш учун ер майдонлари танлаб олинди. Косон тумани Дўстлик маҳалласида 30 та ва Яккабоғ тумани Айғиркўл маҳалласида 25 та кўп хонадонли уй-жой, 5 та ижтимоий соҳа объекти қурилади.\nУшбу объектлар учун 4 километр ичимлик суви тармоғи, 4 дона сув иншооти, 5 километр оқова сув тармоғи, 2 дона локал тозалаш иншооти ва 900 метр йўл қурилади, 1 километр электр, 3 километр алоқа ва 800 метр табиий газ тармоғи тортилади.\nҲар бир массивда 20 гектардан иборат ёшлар иссиқхона мажмуалари қурилиб, оилаларга 10 сотихдан бўлиб берилади. Аҳолини доимий иш билан таъминлаш мақсадида, массивлар ҳудудида 2 та кичик саноат зонаси ташкил этилади.\n"Обод қишлоқ" ва "Обод маҳалла" дастурлари доирасида 26 та қишлоқ ва 4 та маҳалланинг архитектура қиёфаси тубдан яхшиланиб, ҳудудлари ободонлаштирилади ҳамда аҳоли турмуш даражасини ошириш учун барча манбалар ҳисобидан ажратиладиган 463 миллиард сўм маблағ қуйидаги мақсадларга сарфланади:\n538 километр ички йўллар яхшиланади;\n451 километр ичимлик ва оқова сув тармоқлари тортилади ҳамда 24 та сув иншооти қурилади ва таъмирланади;\n398 километр электр линиялари тортилади, 55 та трансформатор янгиланади, 3 минг 283 та таянч устун (столба) ўрнатилади;\n4 та боғча, 24 та мактаб ва 11 та тиббиёт муассасасида қурилиш-таъмирлаш ишлари амалга оширилади, 7 та болалар ўйин майдони қурилади, 21 та маҳалла биноси, 1967 та якка тартибдаги уй-жой ва 113 та кўп квартирали уй-жой таъмирланади;\n24 километр пиёдалар йўлаклари қурилади, 636 та ёритиш тизимлари ўрнатилади ҳамда 31 минг туп гул ва дарахтлар экилади.\nҚишлоқ хўжалиги соҳасини ривожлантириш мақсадида, фойдаланишдан чиққан 17 минг 700 гектар ер майдонлари ўзлаштирилиб, мева-сабзавотчилик ва чорвачилик учун талабгорларга очиқ танлов асосида ажратилади.\nҚамаши, Чироқчи, Шаҳрисабз, Китоб ва Яккабоғ туманларида 8 минг 900 гектар токзорлар барпо этилади ҳамда Китоб, Шаҳрисабз ва Яккабоғ туманларида 1 минг 400 гектар интенсив боғ яратилади.\nҚамаши, Чироқчи, Яккабоғ, Деҳқонобод туманларида 412 гектар писта плантациялари барпо этилади ва вилоятда пистачилик ассоциацияси ташкил қилинади.\n10 минг 234 гектар пахта ва ғалла майдонлари қисқартирилиб, аҳолига 0,50 гектардан 1 гектаргача узоқ муддатли ижарага берилади. Бунда биринчи навбатда "Темир дафтар", "Аёллар дафтари" ва "Ёшлар дафтари"га киритилган фуқароларга, шунингдек, томорқадан самарали фойдаланган аҳолига устунлик берилади.\nЧорвачилик соҳасини ривожлантириш ҳисобига озуқа базасини мустаҳкамлаш мақсадида Касби, Миришкор, Нишон ва Косон туманларида кластер тизими асосида сиғими минг бошдан кам бўлмаган йирик чорвачилик комплекслари ташкил қилинади ҳамда 40 минг гектар майдон чорва озуқасини етиштириш учун ажратилади.\nНаслчилик хўжаликлари томонидан аҳоли хонадонларига 5 минг бошдан зиёд наслли қорамоллар етказиб берилади.\nЙирик чорва комплекслари билан ҳамкорликда аҳоли хонадонларидаги чорва наслини яхшилашга кўмаклашиш мақсадида Косон туманида "Чорвадорлар амалий-ўқув маркази" ташкил қилинади. Бу соҳадаги ислоҳотларни амалга оширишга янги жорий этилаётган "Ҳоким ёрдамчилари"кучидан фойдаланиш ҳам йўлга қўйилади.\nХусусан, Косон туманининг Арабхона маҳалласида 500 га яқин хонадон эгалари 200 тадан 1 минг 500 тагача қўй боқиб, йилига ўртача 500 миллион сўмдан даромад олиб келишаяпти, лекин улар давлат рўйхатидан ўтмасдан фаолият юритаётганлиги учун ишсизлар сифатида ҳисоботларда акс этиб келмоқда.\n"Ҳоким ёрдамчилари"кўмаги билан уларга имтиёзли кредит ва озуқа учун тумандаги оборотдан чиққан 14 минг гектар ер майдонидан 1 гектардан 20 гектаргача ажратиш орқали мотивация бериб, маҳалладаги мавжуд 1 минг 830 та хонадонни тўлиқ қўй боқишга ўтказамиз.\nЧорвачилик йўналишида "Косон тажрибаси" вилоятнинг Касби, Миришкор, Деҳқонобод, Нишон, Муборак ва Чироқчи туманларида ҳам йўлга қўйилади ҳамда бу орқали 7 минга яқин ишсизнинг бандлиги таъминланади.\nБалиқчиликни ривожлантиришда ҳам "Ҳоким ёрдамчилари" кучига таяниб иш олиб борилади.\nЖумладан, Чироқчи туманидаги Қаҳрамон маҳалласи фуқароси Абдурашид Аҳмедовнинг бугунги кунда балиқ етиштириш бўйича янги тажрибаси маҳаллада балиқчиликни ривожлантиришга туртки бўлмоқда.\nУшбу фуқарони ўзининг маҳалласига "Ҳоким ёрдамчиси" лавозимига ўтказиб, 990 та хонадонни тўлиқ балиқчиликка ўргатиш, кредит ҳамда маҳаллий бюджет маблағлари ҳисобидан ҳовуз қуриб бериш орқали маҳаллада ишсизликни бартараф этиш бўйича "Чироқчи тажрибаси"ни йўлга қўямиз.\nБалиқ етиштиришнинг "Чироқчи тажрибаси"ни Яккабоғ, Шаҳрисабз, Китоб, Нишон, Қамаши, Косон ва Миришкор туманларида йўлга қўйиш орқали 5 мингга яқин ишсиз фуқароларнинг бандлигини таъминлаймиз.\nАҳоли томорқаларидан самарали фойдаланишни йўлга қўйиш орқали вилоятдаги 66 минг гектар аҳоли томорқаларининг 52 минг гектарига эртаки, 18 минг гектарига ўртаки ва 14 минг гектарига тўқсонбости экинлари экилиши йўлга қўйилади. Соҳада сервисни йўлга қўйиш мақсадида 12 та йўналишда хизмат кўрсатадиган томорқа кластери ташкил этилади.\nСув таъминоти оғир бўлган маҳаллаларда 700 тага яқин тик қудуқлар қазиш ҳисобига 10 минг хонадонда сув таъминоти яхшиланади.\nАҳоли томорқаларида 350 та енгил конструкцияли иссиқхона қуриш учун 2 миллиард 600 миллион сўм субсидиялар ажратилади.\nВилоятда 187 километр ирригация ва мелиорация объектларида қурилиш-таъмирлаш ишлари амалга оширилади.\nҚишлоқ хўжалигида кластерлар фаолияти ривожлантирилиб, уларнинг фаолияти такомиллаштирилиши ҳисобига пахтани қайта ишлаш даражаси 53 фоиздан 100 фоизга етказилади.\nҒаллачилик кластерлари томонидан етиштирилган буғдойни тўлиқ қайта ишлаш қувватлари ташкил қилинади.\nМева-сабзавот кластерларига етиштирган маҳсулот ҳажмидан келиб чиқиб, Қишлоқ хўжалиги жамғармасидан имтиёзли кредит ажратиш тизими йўлга қўйилади.\nСоғлиқни сақлаш муассасаларининг моддий-техник базасини мустаҳкамлаш мақсадида 2 та оилавий поликлиника ва 9 та шифокорлик пункти ташкил этилади, 13 та тиббиёт муассасасида қурилиш-таъмирлаш ишлари амалга оширилади.\nВилоят болалар кўп тармоқли тиббиёт, перинатал, скрининг ва репродуктив саломатлик марказлари ҳамда туғруқ комплекси бирлаштирилиб, "Она ва бола" тиббиёт кластери ташкил этилади.\nШаҳрисабз, Ғузор ва Касби туманларида қўшма жароҳатлар ва қон-томир касалликлари бўлимлари ташкил қилинади ҳамда онкологик касалликларни эрта аниқлаш учун 40 ёшдан ошган 132 минг нафар аёл скрининг текширувидан ўтказилади.\nАҳоли ўртасида соғлом турмуш тарзи тарғиботини ташкил қилиш бўйича "Қашқадарё тажрибаси" яратилади.\nШу ўринда, тиб илмининг султони Абу Али ибн Синонинг бир ҳикматини келтириб ўтаман.\n"Ҳар қандай касалликнинг давоси тўғри овқатланишдир". Жорий йилнинг октябрь ойида вилоятдаги 652 минг 733 та хонадонда истиқомат қиладиган 3 миллион 285 минг 291 нафар аҳолида ўтказилган текширувлар натижасида:\nкатта ёшдаги аҳолининг 28,3 фоизида ортиқча вазн,14,2 фоизида семизлик, 42,3 фоизи мева-сабзавотни кам истеъмол қилиши, 57 фоизи ёғли овқатни хуш кўриши, 42 фоизи жисмоний нофаол экани аниқланди.\nВилоятда аҳоли томонидан бетартиб овқатланиш, гўшт маҳсулотларини меъёридан кўп истеъмол қилиш юрак қон-томир касалликларининг келиб чиқишига омил бўлиб қолмоқда.\nИжтимоий тармоқда кузатганим бир лавҳада Қашқадарё вилоятида бўлган тўй ҳақида сўз юритиб, 10 дан ортиқ қозон осиб, 40-50 миллион сўм пул сарфлаб, базм уюштираётган, ким ўзарга тўй қилаётганлар ўртасида тарғиботни кучайтириш лозим деб ўйлайман.\nБир кунлик тўй учун сарф этиладиган 40-50 миллион маблағга қанча китоб сотиб олса бўлади, қанча эҳтиёжманд учун хайр-саховат амалини олиб борса бўлади.\nШу қишлоқ учун кутубхона ёки ўқув маркази барпо этса бўлади. Бу каби меъёридан ортиқ овқатланиш биринчидан, саломатлик учун хавфли, қолаверса, йиллар давомида оғир меҳнат орқали топилган маблағни мақсадли сарфлаш ҳақида ҳам ўйлашимиз керак.\nЯна бир муҳим масала, барчамиз инсон ва унинг ҳуқуқлари энг олий қадрият эканлигини бир дақиқа ҳам ёддан чиқармаслигимиз зарур.\nАҳолининг хавфсиз, тинч ва осойишта яшаши учун "хавфсиз хонадон", "хавфсиз шаҳар", "хавфсиз туризм" каби концепциялар ҳаётга татбиқ этилиб, ҳуқуқбузарликларнинг оқибати билан курашиш эмас, балки унинг барвақт олдини олишга қаратилган ислоҳотлар давом этмоқда.\nБироқ, давлатимиз томонидан яратиб берилаётган мисли кўрилмаган шарт-шароитларга қарамасдан ижтимоий тармоқлардаги вилоятимизда содир этилаётган жиноятлар ҳақидаги лавҳалардан барчамиз бирдек уялаяпмиз деб айтсам, ўйлайманки, қалбингиздаги гапни айтган бўламан.\nАйрим ҳолларда эса ички ишлар ходимларининг номуносиб хатти-ҳаракатларини ҳам оқлаб бўлмайди.\nВилоятда фирибгарлик, тан жароҳати етказиш, йўл- транспорт ҳодисалари каби жиноятлар ҳамда оилавий ажримлар сони ошган. Бу эса ҳуқуқни муҳофаза қилувчи идоралар ва жамоатчилик билан биргаликда ҳали амалга оширишимиз зарур бўлган вазифалар талайгина эканлигини кўрсатмоқда.\nКелгуси йилда ҳам ҳуқуқбузарликни олдини олишга қаратилган тадбирларни фаол давом эттирган ҳолда, соҳа ходимларига зарур шарт-шароитларни яратиш билан бирга, жиноятни жиловлашда замонавий ахборот-технологиялари имкониятидан кенг фойдаланишни устувор вазифа сифатида белгилаймиз.\nБу борада коррупцияга қарши курашиш бизнинг бош мақсадимиз эканлигини барча мансабдорлар англаб етиши шарт.\nЖиноятлар содир этилишининг туб сабаби бўлган ижтимоий-иқтисодий муаммоларни бартараф этишга, маънавий муҳитни яхшилашга барча куч ва салоҳиятимизни сафарбар этамиз.\nҚадрли депутатлар, вилоят фаоллари, зиёлилар, муқаддас Қуръони каримда айтилган "Ўз қўлларингиз билан ўзингизни ҳалокатга ташламанг" ҳикматдан хулоса чиқариб, бу борада тарғибот ишини кучайтириш, тўйларни ихчамлаштириш, жиноятчиликни олдини олиш орқали аҳолини маърифатга, маънавиятга чорлаш лозим бўлади.\nТаълим ва илм-фанни ривожлантиришда маърифатпарвар Маҳмудхўжа Беҳбудийнинг "Дунёда турмоқ учун дунёвий фан ва илм лозимдур" деган ҳикматлари ҳамиша, ҳамма даврда ҳам аҳамиятли эканлиги барчамизга маълум.\nШундан келиб чиқиб, 2022 йилда боғчаларда 3-7 ёшдаги болалар қамровни 50,6 фоиздан 56 фоизга етказиш бўйича вилоятнинг манзилли дастури ишлаб чиқилди.\nУнга кўра, 24 та мактабгача таълим ташкилотини янгидан қуриш ҳисобига 3 минг 476 нафар, 19 та давлат МТТларини реконструкция қилиш ҳисобига 960 нафар, 23 та давлат-хусусий шерикчилик асосидаги МТМ фаолиятини йўлга қўйиш орқали 2 минг 400 нафар, 300 та янги ташкил қилинадиган оилавий нодавлат МТТлари ҳисобига 7 минг 500 нафар бола қамраб олинади.\nМактабларда навбатлик коэффициентини камайтириш, моддий-техник базасини ривожлантириш ва таълим сифатини яхшилаш учун 2 та янги мактаб қуриш, 20 та мактабни реконструкция қилиш орқали 5 минг 332 нафар ўқувчига барча қулайликларга эга ўқиш ўрни яратилади.\nТуман (шаҳар)дан биттадан, жами 15 та мактаб танлаб олиниб, Президент мактаби билан боғланган ҳолда аниқ фанлар ўқитилиши бўйича Президент мактаби услубларига мослаштирилади ҳамда Президент мактабига ўқишга киролмаган ўқувчилар ушбу мактабларда ўқишини давом эттириши йўлга қўйилади.\nОлий ва ўрта махсус таълим инфратузилмасини яхшилаш, таълим сифатини ошириш мақсадида давлат-хусусий шериклик асосида Қарши давлат университетида 2 та 800 ўринли ҳамда Қарши муҳандислик-иқтисодиёт институтида 1 та 400 ўринли талабалар учун турар жой қурилади.\nШаҳрисабз педагогика институти ҳудудида замонавий инновация ахборот ресурс маркази ташкил қилинади.\nМуҳаммад ал-Хоразмий номидаги Тошкент ахборот технологиялари университети Қарши филиали маъмурий биноси капитал таъмирланади.\nҲудудларни, иқтисодий соҳа ва тармоқларни рақамлаштириш, жойларда ахборот-коммуникация инфратузилмасини ривожлантириш мақсадида "Qarshi CITY" ҳудудида "IT-Park" ҳудудий филиали ва Муҳаммад ал-Хоразмий номидаги ихтисослаштирилган махсус мактаб ташкил қилинади.\n"Бир миллион дастурчи" лойиҳаси иштирокчилари сонини 50 минг нафарга етказиш учун вилоятдаги 577 та компьютер синфи (шундан 161 та олис ва чекка ҳудудлардаги мактабларда) замонавий компьютер техникаси билан таъминланади.\nВилоятдаги 7 та техникум, 9 та коллеж, 28 та касб-ҳунар мактаби ҳамда олис ва узоқ ҳудудлардаги 208 та мактабга юқори тезликдаги оптик толали интернет тармоғи уланади.\n2 минг нафар информатика ва ахборот технологиялари фани ўқитувчиларининг замон талабига мос равишда малакаси оширилади.\nКитоб туманида фойдаланилмай турган Меҳрибонлик уйи биноси негизида рақамли технологиялар, IT-English ва чет тилларини ўқитишга ихтисослаштирилган ўқув маркази ташкил қилинади.\nЖамиятда аёлларнинг ролини ошириш ҳамда ёшлар билан ишлаш, уларнинг бўш вақтларини мазмунли ўтказиш масалалари ҳам алоҳида эътиборимиз марказида бўлади. Бу борада:\n100 нафар уй-жойга муҳтож, қийин аҳволдаги, боқувчисини йўқотган хотин-қиз имтиёзли уй-жой билан таъминланади;\n9 минг 540 нафар кам таъминланган, боқувчисини йўқотган, ногиронлиги бўлган хотин-қизга моддий ёрдам кўрсатилади;\n9 минг 240 нафар хотин-қизнинг бандлигини таъминлашга кўмаклашилади;\n9 минг 540 нафар оғир турмуш шароитида яшаётган, ногиронлиги бўлган аёллар реабилитация техник воситаси билан таъминланади;\n13 минг 760 нафар аёлга маънавий, психологик, ҳуқуқий ва ижтимоий ёрдам кўрсатилади.\nВилоят ёшлари ўртасида маданий-маърифий ва спорт тадбирлари, ҳудудий маданият марказларда ҳаваскор ёшлар театр студияси ташкил этилади.\n"Workоut" ва "streetball" майдончалари вилоят, шаҳар ва туманлар марказларида ҳамда 200 та маҳаллада ташкил этилади.\nМактабгача таълим муассасалари, умумтаълим мактаблари, маҳаллаларда "Энг яхши китобхон", "Энг яхши китобхон маҳалла", "Она-бола китобхон" кўрик-танловлари ташкил этилади ва уларга 6 минг нафар ёш жалб этилади.\nҒузор туманида инновацион ёшлар маркази ташкил этилади.\n73 минг нафар ёшнинг бандлиги таъминланади. Хусусан:\n5 минг 600 нафар ёшга 250 миллиард сўм миқдордаги имтиёзли кредитлар, 8 минг нафарига "Ёшлар дафтари" ва бандлик жамғармаси ҳисобидан 12,6 миллиард сўм субсидиялар ажратилади ҳамда 16 минг нафар ёшга қишлоқ хўжалиги ер майдонлари ажратиб берилади.\n60 минг нафар ёш спортга, 70 минг нафари маданият ва санъатга, 20 минг нафари ҳарбий ватанпарварлик фестиваллари, акцияларга жалб этилади.\nПрезидентимиз Шавкат Мирзиёевнинг халқимиз маданий меросини асраб-авайлаш ва кенг тарғиб қилишга қаратилган ташаббуслари юксак халқаро эътирофга сазовор бўлмоқда. ЮНЕСКОнинг номоддий маданий меросни асраш ҳукуматлараро қўмитаси Бахшичилик санъатини инсониятнинг номоддий маданий мероси рўйхатига киритди. Бахшичилик анъанасини муносиб давом эттираётган Қашқадарё бахшилари бу эътибор ва ҳурматдан ниҳоятда мамнун бўлишди.\n2022 йилда машҳур, Қашқадарё элининг фахри бўлган Қодир бахши Раҳимов таваллудининг 85 йиллиги нишонланади ҳамда "Қашқадарё ёш бахшилари" вилоят кўрик-танлови ташкил этилади.\nМаданият муассасалари моддий техник базасини мустаҳкамлаш доирасида Қарши шаҳрида вилоят қўғирчоқ театри, Деҳқонобод туманида 1 та маданият маркази учун янги бино қурилиб, фойдаланишга топширилади.\nҚарши туманида 1 та маданият маркази реконструкция қилинади, Кўзи ожизлар кутубхоналарининг моддий-техник базаси янада мустаҳкамланади.\nАждодларимизнинг маданий ва маърифий мероси ва уларнинг шахсини чуқур ўрганиш ва келажак авлодларга етказиш тизимли ташкил қилинади.\nШаҳрисабзда "Темурийлар даври Ренессанси" илмий-маърифий маркази, Қарши давлат университети қошида Абу Муин Насафий номида илмий марказ, Абу Муин Насафий мажмуаси базасида маърифат маркази ташкил қилинади.\nҚарши шаҳридаги кўчалардан бирига Беҳбудий номи берилади.\nКосон тумани Пудина қишлоғида жойлашган "Қусам Шайх ота" зиёратгоҳи ободонлаштирилиб, замонавий мажмуа қурилади.\n"Қатағон қурбонлари хотираси" музейи Қарши филиали фондини бойитиб бориш мақсадида илмий изланиш олиб борувчи олимлар гуруҳини ташкил қиламиз.\nВилоятда туристик хизматлар сифатини ошириш ҳамда туризм инфратузилмасини ривожлантириш бўйича ҳам бир қатор ишлар амалга оширилади.\nҚамаши туманида жаҳонда саноқли ва ноёб бўлган "Майданак" обсерваторияси ҳамда XIV аср ёдгорлиги ҳисобланган "Лангар ота" масжидида бутун дунёдан туристларни жалб қилиш мақсадида ушбу объектларга олиб борувчи 38 километр йўл таъмирланади ҳамда уй меҳмонхоналари ва ресторанлар ташкил этилади.\nУшбу манзилдан 15 километр узоқлиқда жойлашган кенглик станцияси ҳудудида туризмни ривожлантириш бўйича янги лойиҳалар амалга оширилади, бунинг учун ушбу ҳудудга олиб борадиган йўлларни тўлиқ таъмирлашга республика бюджетидан 40 миллиард сўм маблағ жаратилади\nШаҳрисабз туманидаги Мираки, Сувтушар, Кўл, Ғелон, Китоб туманидаги Башир, Қайнар ва Варганза, Яккабоғ туманидаги Татар ва Миришкор туманидаги Жейнов қишлоқларида замонавий талабларга жавоб берадиган туристик лойиҳалар амалга оширилади.\nШу мақсадларга, йўл инфратузилмасини қуриш ва юқори тезликдаги интернет тармоғини тортиш учун бюджетдан 60 миллиард сўм маблағ йўналтирилади.\nСоҳибқирон Амир Темур туғилган Яккабоғ тумани Хўжа Илғор қишлоғи сайёҳларни жалб этиш мақсадида ободонлаштирилади.\nВилоятдаги тарихий обидалар, муқаддас қадамжолар ва зиёратгоҳларда зиёратчи туристларга хизмат кўрсатувчи "Ҳалол туризм маркази" фаолияти йўлга қўйилади ҳамда зиёратгоҳлар ҳудудида тарғибот-ташвиқот форумлари, диний мусобақалар ва зиёрат фестиваллари ташкил қилинади.\n214 та уй меҳмонхонаси ва 9 та хостел ташкил қилинади.\nНатижада маҳаллий сайёҳлар сони 1 миллион 250 минг нафарга, хорижий сайёҳлар сони 200 минг нафарга, меҳмонхоналар сони 50 тага, туроператор ва турагентлар сони 20 тага етказилади.\nМаъмурий ислоҳотлар йўналишида Давлатимиз раҳбарининг таклифларига кўра, айни кунларда Чироқчи тумани негизида Чироқчи ва Кўкдала туманларини ташкил этиш ишлари олиб борилмоқда. Шаҳрисабз тумани марказини Чоршанбе шаҳарчасига кўчириб, уни ривожлантириш бўйича алоҳида дастур қабул қилиниб, айни кунда бу борадаги ишлар ҳам қизғин давом эттирилмоқда.\nЮқорида келтириб ўтилган барча тадбирларни амалга ошириш ҳисобига 2022 йилда 105 мингта янги иш ўрни яратилиб, ишсизлик даражасини йил якунида 8,8 фоизга туширишга эришилади.\nҚадрли вилоят фаоллари, ҳурматли депутатлар, тадбиркорлар! Журналист ва блогерлар.\nКатта марра ва мақсадларни олдимизга қўйганмиз. Бу йўлдан дадил ва ишонч билан боришда Сиз фаолларнинг тажрибангиз, салоҳиятингиз, маслаҳат ва кўмакларингиз, қўллаб-қувватлашингизга албатта, таянамиз. Халқимиз, Президентимиз билдирган ишончни оқлаймиз!\nҲурматли Президентимиз таъкидлаганларидек: Янги Ўзбекистон стратегияси, олижаноб ниятларни амалга ошириш, янги ҳаёт қуриш йўлидаги беқиёс ўзгаришлар ҳаммамиздан фидойилик ва бунёдкорликни, жонбозликни талаб этмоқда.\nБарчангизга ана шу эзгу йўлда куч-қувват, саломатлик тилайман. Тобора яқинлашиб келаётган 2022 йил билан самимий табриклайман!